Tunteita? - Unohdetut ja salatut ajatukset - Vuodatus.net -\nMinä nukuin! Minä nukuin! Minä nukuin yöllä, enkä herännyt edes kertaakaan! Otin ennen nukkumaanmenoa sellaisen kokonaisen rauhoittavan ja pystyin nukahtamaan ja sain nukuttua koko yön heräämättä kertaakaan. Aamulla vain oli hyvin väsynyt olo. En kylläkään muista, koska olisin edellisen kerran herännyt kellonsoittoon niin, että en olisi aluksi edes tajunnut, mikä se outo ääni on, niin siksi se tuntui tietyllä tavalla huojentavan tutulta.\nIlmeisesti tuo kokonainen rauhoittava vaikuttaa kuitenkin melko pitkään, tai ainakin ne haittavaikutukset vaikuttavat pitkään, sillä herätessä minua pyörrytti ihan kauheasti. Kaaduin kylläkin vain kerran. Kompastuin vaihteeksi johonkin johtoon, niin vaikka normaalisti se olisi jäänyt pieneen kompurointiin, niin nyt kaaduin ihan kokonaan. Mietin hetken, että miten sitä uskaltaa lähteä pyörällä liikkeelle, kun maailma pyöri niin pahasti, mutta lähdin kuitenkin.\nLääkäripaikassa sitten odotin ikuisuuden, kunnes minut kutsuttiin sinne pistettäväksi. Se ei ollut lainkaan pelottavaa, vaikka olin aikaisemmin ajatellut, että se saattaisi olla. Ei se edes sattunut, eikä tuntunut paljon yhtään miltään. Eikä ahdistanut yhtään. Hemoglobiinikoe, jossa tuikataan vain nopeasti sormen päähän, on minusta edelleen paljon epämiellyttävämpi. Lupasivat soittaa, jos jotain erityisen vakavaa ilmenee, mutta muuten saan tietää nuo tulokset vasta sitten kun tulen tammikuussa sille uudelle lääkärikäynnilleni.\nMutta sitten kun minä lähdin sieltä lääkäripaikasta, minulla oli kumma olo. Minun piti mennä ostamaan Nanin joululahjan viimeinen osa ja sitä maailman hienointa sinistä joulupaperia, jossa oli niitä tähtiä. Minä jaksoin tehdä molemmat! Jaksoin myös mennä ostamaan veljelleni joululahja CD-levyn. Se on Elvistä, minusta tuntuu, että veli voisi tykätäkin Elviksestä. Sitten ostin itsellenikin joululahjan. CD-levy sekin: Raskasta joulua.\nJa sittenkin oli vielä se outo olo. Ihan kuin ensimmäistä kertaa hyvin pitkään aikaan olisi ollut enemmän hereillä. Ihan kuin... olisi ollut ihan vähän vähemmän surullinen ja väsynyt kuin normaalisti. Ei paljon, mutta ihan vähän. Siihen voi kylläkin olla monia eri syitä. Yksi vaihtoehto toki on, että ne mielialalääkkeet kykenevät sittenkin saamaan myös jotain positiivista aikaan. Toinen vaihtoehto on se, että koska sain nukuttua taas koko yön, niin univaje ei ainakaan enää tee niin paljon hallaa minun psyykiselle kestämiselleni.\nJa eilenkin minulla oli hieman outo olo. Eilen illalla olin niin kauhean surullinen. En ollut vihainen ollenkaan, vaan pelkästään todella, todella, todella surullinen. Onnistuin ilmeisestikin pelästyttämään sen matikkatyypin sillä, mutta tämä toinen netti-ihminen ei pelästynyt. Sanoi vain, että oli ihan kiva selvitellä asioita vaihteeksi vähän rauhallisempaan ja vähemmän aggressiiviseen sävyyn.\nNyt väsyttää kuitenkin taas. Äiti tulee tänään. Hän soitti eilen ja minä ilmoitin, että en ole siivonnut kämppää lainkaan, vaan että se on ihan kauhean sotkuinen. Hän taatusti valittaa siitä, mutta en minä jaksa siivota. Valittakoot sitten ja kauhistelkoot. Ainakin jonkinmoisena puolustuksena voin esittää ne rauhoittavat pillerit ja tämän verikoepistokohdan laastaritupon vai mikä lieneekään. Nyt se kohta on paljon kipeämpi kuin itse pistohetkellä.\nJa minua janottaa taas. Join jo aamulla vähän appelsiinimehua, mutta nyt on taas jano. Mutta eiköhän se diabeteksen tulos tule kuitenkin sen verenkuvan mukana, että jos sellaista on, niin saisin sen pian tietää. Voi tosin olla, että tuo juominen on minun ylireagointiani. Lasken desilitroina, kuinka paljon päivässä juon. Mietin aina, että paljonkohan pitäisi juoda, että se olisi merkki diabeteksestä. Ja sitten kun ajattelen, että jos en juo, vaikka on jano, niin sitten se ei ole merkki yhtään mistään. Arvaatte varmaan, että sitten seuraavana päivänä janottaa vielä entistä enemmän ja olen vielä pelästyneempi. Toisaalta voi myös olla, että se liittyy jotenkin tähän uupumukseenkin. Hengästynhän todella helposti, niin aina juoksemisen jälkeen aikaisemmin, kun minulla oli yhtä hengästynyt olo, minulla oli myös jano. Voi hyvin olla, että olen vain vainoharhainen ja myös toivon sitä.\nVoisi mennä taas pienille nokosille, kun väsyttää niin kauheasti. Äiti tulee illalla, niin sitä ennen pitäisi ainakin siivota tämä sohva, koska hänen pitäisi nukkua siinä. Viis lattiasta. Onhan täällä sentään askelpaikkoja siellä täällä. Ja viis tiskeistä. Kyllä minä tarpeen tullen löydän ainakin yhden lautasen, josta voisi syödä jotain. Siis sen jälkeen kun sen ensin pesee. Ruokailuvälineet ovat sitten ihan toinen juttu, mutta... Eiköhän sellaisetkin yhdet löydy jostain, kun tässä toissapäivänä söin oikeaa ruokaa, niin tarvitsin siihen veistä ja haarukkaa ja lautasta.\nNyt menen taas nukkumaan. Kylmäkin on. Hrr.\nLähettänyt: Amia - 16.12.2008 klo 10.19


Modena, Italia - Varaus 20 % alennuksella\nHotelli kaupungissa Modena (Italia): löytyi 35 hotellia\nKeskus-Modena on helposti saavutettavissasi, sillä matka vie jalan vain 13 minuuttia. Osoitteessa Corso Vittorio Emanuele 52 sijaitseva hotelli on ihanteellinen tukikohta, kun haluat nauttia kaikista ...Lisätietoja\nHotel Estense 3 tähden hotelli\nKeskus-Modena on helposti saavutettavissasi, sillä matka vie jalan vain 9 minuuttia. Osoitteessa Viale Jacopo Berengario 11 sijaitseva hotelli on ihanteellinen tukikohta, kun haluat nauttia kaikista k...Lisätietoja\nHotel Canalgrande 4 tähden hotelli\nHotel Canalgrande-hotellissa on 68 huonetta. Huoneiden hinnat alkavat summasta 112 euroa, mutta voit tehdä huonevalintasi kaikkien eri kategorioiden välillä Room-tyypistä huonetyyppiin Guest Room. Sij...Lisätietoja\nSijaintina on Via Cervetta 5, kaakkois-Modena, ja etäisyys keskustasta jalan vain 15 minuuttia.Kolme tähteä -kategoriaan kuuluvan budjetti-tyylisen hotellin sijaintina on Modena. Hotelli tarjoaa käyt...Lisätietoja\nHotel La Stella D'Italia 3 tähden hotelli\nKeskus-Modena on helposti saavutettavissasi, sillä matka vie jalan vain 15 minuuttia. Osoitteessa Via Paolo Ferrari 3 sijaitseva hotelli on ihanteellinen tukikohta, kun haluat nauttia kaikista kaupung...Lisätietoja\nTiby Hotel 3 tähden hotelli\nHotelli (Modena) on budjetti-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. Huonepalvelu, Baari, 24h vastaanotto, sanomalehdet, Sav...Lisätietoja\nKolme tähteä -kategoriaan kuuluvan budjetti-tyylisen hotellin sijaintina on Modena. Hotelli tarjoaa käyttöösi useita eri palveluja, joihin kuuluvat mm. n.a. . Keskus-Modena on helposti saavutettaviss...Lisätietoja\nIdea Hotel Modena 4 tähden hotelli\nKeskus-Modena on helposti saavutettavissasi, sillä matka vie autolla vain 10 minuuttia. Osoitteessa Via Tre Olmi 19 sijaitseva hotelli on ihanteellinen tukikohta, kun haluat nauttia kaikista kaupungin...Lisätietoja\nHotel Real Fini Via Emilia 4 tähden hotelli\nHotelli (Modena) on luksus-tyylinen ja tasoltaan se kuuluu neljä tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Huonepalvelu, Baari, 24h vastaanotto, sanomale...Lisätietoja\nKeskus-Modena on helposti saavutettavissasi, sillä matka vie autolla vain 15 minuuttia. Osoitteessa Via L. Settembrini 10 sijaitseva hotelli on ihanteellinen tukikohta, kun haluat nauttia kaikista kau...Lisätietoja\nEtäisyys keskustasta autolla on 7 minuuttia, ja hotellin sijainti on Via Minelli 61, kaakkois-Modena, mikä sopii loistavasti kaupungin ja sen ympäristön tutkimiseen.Budjetti-tyylinen Hotel Astor-hotel...Lisätietoja\nHotel Real Fini Baia Del Re 4 tähden hotelli\nHotellin sijaintina on Via Vignolese 1684, kaakkois-Modena. Matka autolla kaupungin keskustaan vie vain 21 minuuttia.Luksus-tyylinen Hotel Real Fini Baia Del Re kuuluu neljä tähteä-kategoriaan, ja se ...Lisätietoja\nPerhe-tyylinen Hotel Milano kuuluu kolme tähteä-kategoriaan, ja se on varustettu kaikilla mukavuuksilla: Ravintola, Huonepalvelu, Baari, 24h vastaanotto, sanomalehdet, Savuttomat huoneet, Pesula, Aam...Lisätietoja\nCentral Park Hotel Modena 4 tähden hotelli\nHotelli (Modena) on luksus-tyylinen ja tasoltaan se kuuluu neljä tähteä-kategoriaan. Hotelli tarjoaa erilaisia palveluja, joihin kuuluvat mm. Huonepalvelu, Baari, 24h vastaanotto, sanomalehdet, Savut...Lisätietoja\nSH Hotel Raffaello Modena 4 tähden hotelli\nKeskus-Modena on helposti saavutettavissasi, sillä matka vie autolla vain 7 minuuttia. Osoitteessa Via Strada per Cognento, 5 sijaitseva hotelli on ihanteellinen tukikohta, kun haluat nauttia kaikista...Lisätietoja\nHotel Le Ville 4 tähden hotelli\nSijaintina on Via Giardini 1270, lounais-Modena, ja etäisyys keskustasta autolla vain 12 minuuttia.Neljä tähteä -kategoriaan kuuluvan luksus-tyylisen hotellin sijaintina on Modena. Hotelli tarjoaa kä...Lisätietoja\nHotel San Geminiano 2 tähden hotelli\nHotelli (Modena) on budjetti-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Sijaintina on Viale Gaetano Moreali 41, kaakkois-Mo...Lisätietoja\nHotellin sijaintina on Via Emilia Ovest 1221, länsi-Modena. Matka autolla kaupungin keskustaan vie vain 9 minuuttia.Kolme tähteä -kategoriaan kuuluvan budjetti-tyylisen hotellin sijaintina on Modena. ...Lisätietoja\nEtäisyys keskustasta jalan on 14 minuuttia, ja hotellin sijainti on Corso Vittorio Emanuele II 94, kaakkois-Modena, mikä sopii loistavasti kaupungin ja sen ympäristön tutkimiseen.Kolme tähteä -kategor...Lisätietoja\nLa Corte Dei Sogni 0 tähden hotelli\nBudjetti-tyylinen La Corte Dei Sogni-hotelli on varustettu kaikilla mukavuuksilla, joihin kuuluvat esimerkiksi: n.a..Etäisyys keskustasta autolla on 12 minuuttia, ja hotellin sijainti on Stradello Rom...Lisätietoja\nValikoimasi: Hotelli kaupungissa Modena (Italia): löytyi 35 hotellia


asunnottomuus Archives - Kaupunkilehti Ykkös-Lohja\nKuka terveyspalveluistasi päättää jatkossa?\nViime viikolla vietettiin Asunnottomien yö -tapahtumaviikkoa, jonka merkeissä tapahtumia järjestettiin myös Lohjalla. Virkkalan keskustassa tarjoiltiin keittoa, kahvia ja lämpimiä vaatteita 18.10. Tuuman kierrätyskeskuksen pihalla taas tarjoiltiin nokipannukahvit ja makkaraa 19.10., ja Kulttuuripajan nuoret soittivat elävää musiikkia. Molemmissa tapahtumissa oli paikalla sekä vapaaehtoisia…\nOma koti hurjan kallis – Asunnottomien yön teemaviikko\nAsunnottomien yön teemaviikko pohjautuu YK:n köyhyyden ja syrjäytymisen vastaiseen päivään 17.10. Sitä on perinteisesti vietetty Asunnottomien yö -tapahtumapäivän merkeissä. Tänä vuonna nostetaan esille huoli asumisen kustannuksista. Monella vuokralla asuvalla asumisen kustannukset tuottavat niin paljon kuluja, ettei elämiseen jää riittävästi. Kohtuuhintaisia vuokra-asuntoja ei…


Neljäs tasavalta: moraalivallankumous vai häpeällinen farssi? Kilpailevia kertomuksia Puolan valtiomuutoksesta ja paikasta Euroopassa vuosina 2005-2007\nMÄNTYLÄ, MARKO (2009)\nTarkastelen työssäni Puolan "Neljännestä tasavallasta" käytyä poliittista kamppailua vuosina 2005-2007. Kaczyn'skin veljesten johtaman PiS -puolueen kertomus Neljästä tasavallasta kyseenalaisti 1990-luvun puolalaisen järjestelmänmuutoksen periaatteet esittämällä vahvan kansallisvaltion rakentamista markkinavetoisen talouspolitiikan ja "eurooppalaistumisen" sijasta. Se nosti kysymykset Puolan valtiomuutoksesta ja paikasta Euroopassa kiivaan poliittisen kamppailun kohteiksi. Tutkimuksessani Neljännen tasavallan merkityksestä kilpailevat kertomukset muodostavat merkityskokonaisuuden, jonka avulla pyrin ymmärtämään Puolan valtiomuutosta ja sijoittamista Eurooppaan.\nPuolalaisen politiikan analyysi valottaa kansainvälisten suhteiden ja eurooppalaisen politiikan merkittäviä ajankohtaisia kysymyksiä, sillä Puola on ollut osallisena hyvin keskeisissä maailmanpoliittisissa murroksissa: kommunismin jälkeisen "uuden maailmanjärjestyksen" rakentumisessa sekä Euroopan unionin integraation syventymisessä ja unionin itälaajenemisessa, joka on muuttanut perinpohjaisesti käsitystä Euroopasta ja maanosan poliittista tilannetta.\nYmmärrän työssäni Neljännestä tasavallasta käydyn poliittisen kamppailun ennen kaikkea kilpailevina pyrkimyksinä vastata kysymykseen Puolan paikasta kylmän sodan jälkeisessä maailmanjärjestyksessä ja Puolan roolista Euroopan unionin sisällä. Tämän kamppailun merkitys on kuitenkin puolalaista kontekstia laajempi, sillä puolalaisen politiikan keskeiset jakolinjat juontuvat kaikille valtioille yhteisistä haasteista. Mikä on valtion rooli taloudellisen ja kulttuurisen globalisaation edetessä? Miten taata väestön turvallisuus ja hyvinvointi sekä miten vaalia kansallista perinnettä monikulttuurisuuden ja universaalien arvojen levitessä? Millainen valtion malli takaa kansainvälisen menestyksen?\nTutkimukseni kohteena on, millaiseen maailmaan ajankohtaisen puolalaisen poliittisen kamppailun osapuolet Puolaa sijoittavat. Kysyn, mikä antaa kamppailun osapuolien kertomuksille mielen. Mitkä tekijät motivoivat, rajoittavat ja mahdollistavat tietynlaista poliittista tarinankerrontaa? Työni yleinen henki on hermeneuttinen, kriittisen geopolitiikan tutkimusperinne taas suuntaa minua tarkastelemaan maailmanpoliittisen tilan rakentumista ja etenkin valtiomuutoksesta käytyä poliittista kamppailua. Kerronnallinen tutkimus puolestaan tarjoaa kysymisen välineitä, joiden kautta lähestyn Neljännen tasavallan merkityksestä kilpailevia kertomuksia. Tutkimusaineistoni koostuu vuoden 2007 parlamenttivaaleja edeltäneen ajanjakson puolankielisistä haastatteluista ja puheista sekä poliittisista väittelyistä, vaalimainoksista ja vaaliohjelmista kolmen suurimman puolueen PiS:n, PO:n ja LiD:n osalta.\nAnalysoin ensin aineistostani arkkityyppisten juonimallien romanssin, komedian, tragedian ja satiirin, ohjaamana kilpailevien kertomusten keskeisimmät teemat. Tämän jälkeen tarkastelen kertomusten rakentumista ja juonimallien kiinnittymistä ajankohtaisiin poliittisiin kysymyksiin ja toimijoihin. Tarkastelen miten kertomukset tulkitsevat menneisyyttä ja millaisen tulevaisuuden puolesta ne argumentoivat. Tämä rakenteellinen tarkastelu auttaa ymmärtämään, mikä tekee kertomusten juonissa tietystä politiikasta sankarillista tai traagista sekä tietyistä toimijoista esimerkiksi ritarillisia kansallisen edun puolustajia tai häpeällisiä pettureita. Lopuksi pohdin mikä antaa kamppailun kertomuksille mielen eli millaiseen maailmaan ne Puolaa sijoittavat.\nHahmottelen Neljättä tasavaltaa koskevan poliittisen kamppailun paradigmaattista elementtiä Alexander Wendtin esittämien kolmen anarkian kulttuurin avulla. Hobbesilaisessa kulttuurissa valtioiden suhteita luonnehtii vihollisuus ja kantilaisessa ystävyys, kun taas lockelaisessa kulttuurissa valtiot kilpailevat toistensa kanssa. Tutkimukseni keskeinen tulos onkin että keskustelua Puolan valtiomuutoksesta ja paikasta Euroopassa motivoi jännite hobbesilaisen, lockelaisen ja kantilaisen poliittisen kulttuurin välillä.\nKamppailun kertomukset rakentavat kolme erilaista käsitystä Euroopasta ja maailmasta sekä Puolan paikasta siinä. Ne ehdottavat Puolan selviytymisen ja menestymisen vaativan täysin erilaisia toimia. PiS -puolueen ratkaisuna on Neljännen tasavallan moraalivallankumous: vahvan ja suvereenin kansallisvaltion rakentaminen. Neljättä tasavaltaa häpeällisenä farssina kuvaavista oppositiopuolueista taas PO ehdottaa puolalaista talousihmettä, joka takaisi Puolan menestyksen globaalissa talouskilpailussa ja LiD puolestaan painottaa aktiivisuutta Euroopan integraatioprosessissa ja paluuta periferiasta Euroopan ytimeen. Neljännestä tasavallasta käyty poliittinen kamppailu valottaa Puolan sijoittamista globalisoituvaan maailmaan ja myös ajankohtaista keskustelua Euroopan unionin tulevaisuudesta.\nAsiasanat:Puola, valtiomuutos, hermeneutiikka, kerronnallinen tutkimus


Rakennusliike Soimu rakentaa 128 asuntoa Kuopion Hatsalaan\nOlet täällä: Alkuun / Uutiset / Rakennusliike Soimu rakentaa 128 asuntoa Kuopion Hatsalaan\nRakennusliike Soimu aloittaa lähes 19 miljoonan euron rakennushankkeet Kuopiossa kahdelle eri tilaajalle. Health City Finland Oy:n hankkeeseen tulee 77 asuntoa ja TA-Asumisoikeus Oy:n hankkeeseen 51 asuntoa.\nKuopion Hatsalaan nousee Kotikatu365 -konseptin mukainen asuin- ja palvelukortteli. Kuva: Profilm\nHealth City Finland Oy rakennuttaa kehittämänsä Kotikatu365 -konseptin mukaisen asuin- ja palvelukorttelin Kuopion Hatsalaan. Soimu valikoitui urakkakilpailutuksessa alueen ensimmäisen asuintalon, Asunto Oy Hatsalan Keilan sekä sen yhteistilojen pääurakoitsijaksi. 10-kerroksiseen Hatsalan Keilaan tulee 77 huoneistoa, asukkaiden 600-neliöinen yhteistila sekä toinen koko alueen pääsisäänkäynneistä.\nTA-Asumisoikeus Oy:n osalta sopimus tehdään ensi vuonna, kun kohteelle on saatu ARA-osapäätös. TA-Asumisoikeus Oy Hatsalankatu 7 -nimiseen kohteeseen on suunnitteilla 51 asuntoa.\nRakennusliike Soimu laajensi toimintaansa Pohjois-Savon alueelle maaliskuussa 2021 avaamalla Kuopioon uuden toimipisteen.\n– Tämä hanke on todella hieno ja tärkeä jatkumo erinomaisesti alkaneelle startillemme Pohjois-Savon alueella. Uskomme yhteistyön sujuvan asiakkaidemme ja yhteistyökumppaneidemme kanssa hyvin, Soimun toimitusjohtaja Petri Kahelin sanoo.\nNAL Asunnot rakennuttaa Helsingin Jätkäsaareen 84 vuokra-asuntoa nuorille aikuisille. Samaan kohteeseen tulee myös Kylätalo, jossa…\nKategoriassa: Uutiset Avainsanoilla: ARA, Asuinkortteli, Asunto Oy Hatsalan Keila, Hatsala, Hatsalankatu 7, Health City Finland Oy, Kotikatu365 -konsepti, Kuopio, palvelukortteli, Petri Kahelin, Rakennusliike Soimu, TA-Asumisoikeus Oy


Advanced Digital Boot Camp – jatkuu | LIFE in ESPOO\n← Advanced Digital Boot Camp – Päivä 2\nAdvanced Digital Boot Camp – MidTerm review →\nAdvanced Digital Boot Camp – jatkuu\nPosted on 30.8.2013 by Hanna - Life in Espoo\nKurssi on sujunut loistavasti paitsi tänään! Jostakin syystä minulle ei tule näkyviin ollenkaan uutta aihetta. Laitoin asiasta support pyynnön eli toivotaan että asia saadaan pikaisesti kuntoon. Seuraavat työt pitäisi toimittaa arviointiin viimeistään ensi keskiviikkona. 3. päivä aiheena oli värit ja 4. päivänä puhuttiin kuvioista.\nTässä molempien päivien harjoitukset. 4. päivän leiskassa pidän erityisesti taustapaperin kuvioinnista eli onnistuin harjoituksessa tekemään mielestäni tosi kauniisti kuvioidun paperin.\nMateriaalit Liv – PhotoStory, Liv – NWStitchiesVol3 sekä kurssimateriaali.


Opel Astra 1.6 Sport 5d Viistoperä 2001 - Vaihtoauto - Nettiauto\n1.6 Sport 5d ID 8472994. Vihreä metalliväri viistoperä henkilöauto\nOpel Astra 1.6 Sport 5d TurvallisuusLukkiutumattomat jarrut (ABS)SumuvalotTurvatyynytSisätilat ja mukavuudetIlmastointi: ManuaalinenKeskuslukitus: KaukosäätöinenLohkolämmitinOhjaustehostinPenkinlämmittimetSähkökäyttöiset ikkunatSähköpeilitElektroniikkaAudio-sisääntuloliitäntäMatkapuhelinvarustusÄänentoistojärjestelmäMuutHuoltokirjaKahdet renkaatVetokoukkuTekniset tiedotTeho: 74 kW / 101 HvVääntö: 150 NmCO2-päästöt: 171 g/kmHuippunopeus: 188 km/hKiihtyvyys (0-100): 12,0 sHenkilömäärä: 5Ovien lkm: 3Kulutus: Kaupunki: 10.00 l/100kmMaantie: 6.00 l/100kmYhdistetty: 7.00 l/100kmOmamassa: 1 124 kgKokonaismassa: 1 620 kgVetomassa (jarrullinen): 1 150 kg\nJokapäiväisessä käytössä ollut Astra joutuu nyt vaihtamaan kotia, koska jää täällä tarpeettomaksi. Vikoja ei tule nyt muuta mieleen kun mittaristossa muutama valo pimeenä ja tupakan sytytin ei toimi. Autossa ei ole poltettu. Koira on kulkenut mukana eli super allergikolle huono vaihtoehto. Lakkapinta lohkeillut muutamassa kohtaa ja muutama pieni lommokin löytyy. Uusi auto tämä ei ole! Kahdet renkaat aluvanteilla. Kaksi talvipyörää alkaa olla kohta uusimisen tarpeessa. Toissa kesänä tehty jakopää ja vesipumppu. Ilmastointi toimii!\nSoita: 1400 € Opel Astra Nettiauto ID 8472994 Hakutulokset


Kaksi lavaa näyttelyseinäkkeitä. Yhden lavan koko S120 x L260 x K140, paino täytenä noin 700kg. Yksi lava sisältää näyttelyseinäkkeitä: 10 kpl L100 x K240 ja 10 kpl L50 x K240. Yhteensä seinäkkeitä on siis 20 kpl kumpaakin kokoa. Mukana lisäksi kaikki kiinnitys- ja kokoamistarvikkeet. Seinäkkeistä voi rakentaa joko kuvan mukaisia vapaasti lattialla seisovia nelisivuisia rakenteita tai esim. yhtenäisen seinäkkeen. Ei tarvitse kiinnittää kattoon tai lattiaan. Pinnan voi teipata uudelleen ja siihen voi kiinnittää esim. taulun tms. Tarkempi kuvallinen kasaamisohje pyydettäessä.\nKaksi näyttelykaappia esimerkiksi paperimateriaalin esittelyyn, Postimuseossa käytössä postimerkkikokoelmien esittelyä varten. Yhden kaapin koko L160 x K185 x S100, paino noin 500 kg. Lukolliset alakaapit. Yhdessä kaapissa 49 kpl ulosvedettävää lukittavaa, kaksipuolista lasisiipeä. Mukaan halutessa paspispahveja.\nKolme lattialla seisovaa tietokonetasoa. L63 x K95 x S50. Kaappiosan syvyys 35. Alaosa sinertävää osmovahalla käsiteltyä vaneria, pinta mustaa melamiinia. Pintalevyssä reikä johdotusta varten. Alaosassa lukittava kaappi.\n6 kpl vitriinejä. Kaikki vitriinit päältä katsottavia ja kokoa L80 x S60 x K80. Kolmen vitriinin sisäkorkeus 10 cm, yhden 30 cm ja kaksi ns. peilivitriiniä (tuplakannen väliin voi laittaa esim. kirjeen ja peilin kautta voi katsella myös taustaa).\nBaarijakkara, pyörivä, korkeus säädettävissä kaasujousella, nahkaa.\nMetallivalaisin sisäkäyttöön. Uusi.


Pula - Huoneisto merinäköalalla\nPula – Huoneisto merinäköalalla\nAsunto, jonka asuinalue on 65 m2, sijaitsee pienessä asunnossa, jossa on neljä huoneistoa pienessä kylässä lähellä Pulan kaupunkia.\nKiinteistö on rakennettu kukkulalle, joten huoneistosta on avoin merinäköala, se on valoisa ja suuntautunut aurinkoiselle puolelle. Huoneistossa on erillinen sisäänkäynti ja se koostuu kahdesta makuuhuoneesta, kahdesta kylpyhuoneesta, avokeittiöstä, ruokasalista ja olohuoneesta, josta on pääsy merelle päin olevalle terassille.\nPysäköintipaikka talon edessä.\n500 metrin päässä merestä ja 18 km: n päässä Pulan kaupungista, kävelymatkan päässä kauniilta luonnollisilta rannoilta, posti, kauppoja, kahviloita. Asunnon etuna on houkuttelevan sijainnin lisäksi avoin näköala merelle ja pieni puutarha.\nHuoneet - 2 Kylpyhuoneissa - 2 Sea (m) - 200 Asuinalue - 66 m2 Tietoja ominaisuus: Tämä huoneisto sijaitsee pohjakerroksessa rakennus 8 huoneistoa, rauhallisessa osassa kaupunkia.Huoneistossa on eteinen,… Tarkemmat tiedot\nHuoneet - 3 Asuinalue - 53 m2 Toimistotilat 53,62 m2: n uuden rakennuksen kellarissa Pazdigradin alueella. Uusi ja erittäin siisti. Se… Tarkemmat tiedot\nSplit, Pazdigrad – Toimistotila, 54m2 Split


Tuhannet matkasivat joulunviettoon Lappiin – ulkomaalaisia ei näy, kotimaanmatkailijoiden joukossa myös Lapin ensikertalaisia | Yle Uutiset | yle.fi\nTuhannet matkasivat joulunviettoon Lappiin – ulkomaalaisia ei näy, kotimaanmatkailijoiden joukossa myös Lapin ensikertalaisia\nTuristeja on Lapissa vähemmän kuin aiempina vuosina, sillä ulkomailta saapuneita ei ole käytännössä lainkaan.\n29.12.2020Päivitetty 30.12.2020 10:30\nHissijonot ovat korona-aikana venyneet tavallista pitemmiksi turvavälien vuoksi. Ski Saariselän toimitusjohtaja Jarmo Katajamaa sanoo, että lomalaisia jonot eivät ole haitanneet.Jarmo Siivikko / Yle\nLappi on houkutellut suomalaisia lomalle joulun aikaan koronasta huolimatta.\nEsimerkiksi Kittilän Levillä on arviolta noin 15 000, Kolarin Ylläksellä noin 8000–10 000 ja Rovaniemellä noin tuhat majoittujaa muualta maasta. Näin arvioivat Visit Levi, Visit Ylläs ja Visit Rovaniemi. Tarkkaa määrää kaikista Lapissa tällä hetkellä olevista matkailijoista ei ole tiedossa.\nTuristeja on Lapissa aiempaa vähemmän, sillä ulkomailta saapuneita ei ole pandemian vuoksi käytännössä lainkaan. Lapin matkailuväki arvioi etukäteen Lappiin tulevan vuodenvaihteen molemmin puolin noin 35 000 vierasta muualta maasta.\n– Ulkomaisten matkailijoiden poisjäämistä ei ole voitu kokonaan korvata kotimaan matkailulla. Arvioisin, että turisteja on Levillä noin 25–30 prosenttia vähemmän kuin normaalisti tähän aikaan, Visit Levin toimitusjohtaja Yrjötapio Kivisaari sanoo.\nPelkosenniemellä Pyhätunturilla helsinkiläinen Timo Paarvela oli tullut laskettelulomalle jo ennen joulua. Luminen maisema tuo tervetullutta vaihtelua Helsingin pimeyteen ja mustaan maahan.\n– Ei yllätä, että ihmisiä on Pyhällä, ainahan sesonkina on ihmisiä. Ulkomaisia turisteja ei ole, mikä on hyvä asia, Paarvela sanoo.\nKaksi kolmesta hiihtokeskuksesta on auki\nSuomen Hiihtokeskusyhdistyksen toiminnanjohtajan Harri Lindforsin mukaan väkeä on riittänyt myös etelän hiihtokeskuksiin.\n– Koko maassa on laskettelukeskuksissa riittänyt väkeä. Kaksi kolmasosaa maan laskettelukeskuksista on tällä hetkellä auki, Lindfors sanoo.\nSuurin osa matkailijoista majoittuu mökkeihin ja huoneistoihin, kun taas hotelleissa on hiljaista.\n– Mökkimajoituksesta 90–95 prosenttia on käytössä, Visit Ylläksen toimitusjohtaja Janne-Juhani Haarma kertoo.\nYlläksellä on huomattu, että suomalaiset ovat käyttäneet ohjelmapalveluita aiempia vuosia enemmän.\n– Ylläksellä on ilmeisesti tänä vuonna uusia Suomi-asiakkaita eli niitä, jotka ovat ensi kertaa Lapissa tai ainakin ensimmäistä kertaa täällä joulun vietossa, arvioi Haarma.\nLevillä taas monet ohjelmapalvelut eivät ole menneet hyvin kaupaksi.\n– Esimerkiksi revontuliretkiä järjestävillä yrityksillä on ollut huonoja aikoja, Yrjötapio Kivisaari toteaa.\nPitkiä jonoja turvallisuuden takia\nSuomen Hiihtokeskusyhdistyksen toiminnanjohtajan Harri Lindforsin mukaan keskuksissa on tehty riskikartoitukset ja -ohjeet ja niiden mukaan toimitaan.\n– Lasketellessa ja lumilautaillessa välineiden ansiosta turvavälit muodostuvat automaattisesti puolestatoista kahteen metriin, Lindfors sanoo.\nKoronan takia hiihtokeskuksissa jonotetaan aiempaa enemmän muun muassa hiihtohisseihin tai välinevuokraamoon. Jonottaminen johtuu siitä, että sisätiloihin ei oteta varotoimien vuoksi niin paljon ihmisiä kuin ennen korona-aikaa.\nJonottaminen ei kuitenkaan ole lomalaisia haitannut, sanoo hiihtokeskus Ski Saariselän toimitusjohtaja Jarmo Katajamaa.\n– Ei ole ollut mitään ongelmaa. Ihmiset ovat tottuneet tämmöiseen ja he ymmärtävät, että tämä tehdään kaikkien hyväksi.\nSamaa sanoo myös Pyhällä lomaileva Timo Paarvela.\n– Hyvin on keskus hoitanut asiat. Pirun nopea hissi, imaisee nopeasti jonon. Ei tarvitse minuuttia–kahta kauempaa olla siinä, Paarvela kehuu.\n30.12. kello 12.30 Korjattu Pyhätunturin laskettelukeskuksen sijaintikunta Kemijärvestä Pelkosenniemeksi.\nmatkailuLappiLapin talviurheilukeskuksetKotimaan uutisetLeviSuomiKittilähiihtohissittalviurheilukeskusjoulu


Motherfuckin' fashion: Drag me to hell\nViimeiset pari päivää taas kulunut töissä, normaaliin tapaan. Tai, no mä en voi käyttää sanaa normaali, jos puhutaan mun työpäivistä, mutta oli miten oli....\nTorstaina, en muista torstaista yhtikäs mitään... Eikun, Anna tuli mun luokse illalla ja me katsottiin maailman surkein elokuva: Drag me to hell.\nEilen oli aika samantyyppinen päivä, paitsi että iltaa myöten kaikki alkoi mennä ihan päin vittua, mutta hei, mitä muutakaan perjantai 13.päivältä voisi odottaa?\nKävin eilen kaupungilla ennen duunia, kiertelin parissa kaupassa ihan pikaisesti.\nKävin GT:ssä sovittamassa paria vaateyksilöä.\nTakki HM, kengät Nelly, mekko Vero Moda, kamera on muuten CANON EOS 400D\nTykästyin vähän tohon paljettihameeseen, mutten kuitenkaan ostanut sitä. Vilassa oli melkein samanlainen paljettihame, jota myös katselin.\nSitten lopuksi vähän ostoksiin. En viitsi esitellä kaikkia ostoksiani, koska teitä tuskin kiinnostaa, millaisia sukkia, yövaatteita ja alusvaatteita ostin..\nPaljettibaskeri Vilasta, näitä on näkynyt vähän kaikkialla aika pitkän aikaa jo, mutta toi on söpö, ei voi mitään. 12-13 euroa.\nGinasta tollainen olkatoppauspaita, 20 euroa.\nNo niin, mä meen nyt päiväunille! :D\nMuistakaa, että huomiseen iltaan asti on aikaa osallistua alla olevaan KILPAILUUN!!!\nLoppuun vielä biisi, joka on soinut toistona pari tuntia putkeen.\nAnonymous November 14, 2009 at 4:40 PM\nmua oisi kiinnostanut alusvaatteet ja sukat ja ne! MUT IHANIA OSTOJA!\nAnonymous November 14, 2009 at 5:05 PM\nNyt Laura on pakko sanoa että pelastit mun päivän: kuulin tuon biisin eka kerran tässä hiljattain Venäjällä enkä tiennyt lainkaan että kuka sen esittää, saatika sitten esittäjän nimeä!! Nyt vihdoin löysin sen ja esittäjän nimen ja kiitos on täysin sinun!!\nAnonymous November 14, 2009 at 5:11 PM\nMitkä kengät sulla on jalassa kakkoskuvassa? Vaikuttavat kiinnostavilta - kuvaisitko myös sivusta?\njustiina November 14, 2009 at 5:14 PM\nOon ihan ihastunut tohon sun keskaripaitaan. Sillon ku vituttais pistäisin ton päälle ni ei tarttis ihmisten kysellä :--D\nEikä... En olis ikinä uskonu et sä oot Hello Kitty -ihmisiä.. Ite en meinaan voi sietää koko hahmoa ! Muuten ostokset on kyllä taas niin rakastettavia että voisin ne itelleni ottaa (:\nOlen kyllä samaa mieltä että Drag me to hell on ehkä surkein elokuva..:D\nmistä tuo keskisormi t-paita :)\nAnonymous November 14, 2009 at 5:43 PM\nhei mistä nuo sun kengät on? :)\nIrina November 14, 2009 at 5:47 PM\noon nyt vast alkanu lämmetä noille paljettibaskereille\nBALKAN COUTURE November 14, 2009 at 5:50 PM\nyou look soo pretty! I love your Outfits =)\nmapsoni November 14, 2009 at 5:54 PM\nmistä oot ostanu noi sun lyhytvartiset uggit?\n!sini November 14, 2009 at 6:18 PM\nkuinka söpö tuo GT:n teeppari olkatoppauksilla, nam =)\nkuinka niin drag me to hell on maailman surkein elokuva?\nKatoin ekasta baskerikuvasta et siihen kuuluu tollanen hapsujuttu mikä on sun seinällä :DDDD\nAnonymous November 14, 2009 at 6:58 PM\nvähän siisti toi kuva missä on toi tiilitalo, kun rullaa hiiren rullalla alaspäin, niin se näyttää pienenevän ja suurenevan!\nAnonymous November 14, 2009 at 7:41 PM\nKyllä mua olisi kiinnostanut alusvaate-sukka- jutut :D\nAnonymous November 14, 2009 at 7:54 PM\nKälynen kamera ja elämässä jutut vähissä jos tarvii samat kaupat kiertää päivästä toiseen ja kokeilla vaatteita ja räpsiä kuvia:)\nmuddly November 14, 2009 at 8:20 PM\nootko tehny jo sun tatuoinneista postauksen? :O olis kiva nähä niitä lähempää, ne näyttää kaukaa katsottuna ainakin hienoilta :D!\nJanni November 14, 2009 at 9:09 PM\nBiisi <3 jjei\nMiten niin kälynen kamera? Tietääkseni Laura ei oo ammattikuvaaja, joten 400D on aika lailla ideaali tälläiseen semivakavaan bloggaukseen + muutenkin hyvä kamera sellaiselle, joka kuvaa kohtalaisen paljon, mutta ei kaipaa mitään huippulaatua.\nMua harmittaa, että kuljet Laura nykyään niin trendien perässä. Olisi kivaa nähdä joskus jotain freshimpääkin sun päällä joka ei oo kopsattu/inspiroitunu muilta bloggareilta, kauppojen näyteikkunoilta tai muotilehdistä. :( Toi GT-osasto alkaa pahemman kerran kyllästyttää.\nJK November 14, 2009 at 10:10 PM\nkiva et sun kuvat on nykyään isompia :-) keep up the good work! (ja olisit voinu vastata mun s-postii/tekstarii mut ei se mitää) :D\nToi on niiiin ihana biisi :D Mullakin soinu 100 kertaa toistolla viikonlopun aikana :D\nAnonymous November 14, 2009 at 11:02 PM\nno heh, paljon noi hello kittyt makso? :D\nA November 14, 2009 at 11:18 PM\nMoi! miten saat kuvasi niin isoina tänne blogspotiin? Minulta kun se ei meinaa onnistua...\nMariella November 14, 2009 at 11:57 PM\nHei ihania ostoksia. Ja täytyy sanoa, että hyvältä näyttää toi musta paljettihame:)\nJa vielä tohon Drag me to hell- elokuvaan. Aikoinaan raahauduin leffaan sen katsomaan, ja täytyy myöntää etten aikoihin ole huonompaa nähnyt.\nAnonymous November 15, 2009 at 10:59 AM\nihana postaus<3 Olis kyl kiinnostanut myös alusvaate-sukka osastokin!! :D heh että ihan vinkkelinä että seuraavan kerran saa myös niitäkin esitellä!!! :)\nlaura sä oot ihana hellokitty mummo\nniina November 16, 2009 at 1:53 PM\nmistä toi sun keskari paita on! :D\nHöh mua ois just kiinnostanu alusvaatteet! Enkä oo pervo mies vaan ikäisesi tyttö :D\nAnonymous November 21, 2009 at 12:25 PM\nEi voi olla.. pastetitko kerrankin hyvän biisin?? :D\nLaura November 21, 2009 at 12:56 PM\nTaisin pastettaa, toi on aika jees!=)\nKeskaripaita on Nellystä.:)\nAnonymous November 22, 2009 at 2:28 PM


Maanvaraisen kellarin eristäminen\nLisää vastaus Auttava 63\nViestit: 2, Vierailut: 43\nKysymykseni koskee maanvastaisen seinän eristämistä. Eli Kellaritilan takaseinä sijaitsee maata vasten. Seinään on kuitenkin tehty ulkopuolinen lämmöneristys muutama vuosi sitten ja mietin mikä olisi paras vaihtoehto sisäpuoliseen seinärakenteeseen. Uskaltaako/tarvitseeko laittaa enempää eristettä sisälle ettei synny kosteusvaurio altista rakennetta. Eli sisäpuolelle tulossa märkätila laattapinnoitteella. Alla olevassa kuvassa rakennepiirustus ja korostetulla merkattu tuo ulkopuolinen lämmöneristys...\nKyllä tämä palsta kuihtuu näköjään kokonaan, kun ei enää Betonitohtorikaan vaivaudu...? Liekkö sitten "työn , levon tai sairauden takia; mistäs tiedät ?\nEtteikö vain olisi siellä omassa metsässä niin jumalattomasti niitä ilmaisia puita ? Niin ja niistähän sai muistellakseni vielä palkankin....\nMinä kyllä vaivautuisin vastaamaan mutta tuohon asiaan en kyllä osaa sanoa yhtään mitään.\nSokkelin paljaana oleva osa tulisi eristää ulkopuolelta, sitten voi purkaa rivinteerauksen.\n2 vuotta sitten by Halpakorjaus\nHalpakorjaus - 6/7/2018\nJuu eli tuo ulkopuolinen lämmöneristys on siis tehty ja rivinteeraus puretaan viikonloppuna. Mutta kysymys koskee lähinnä sisäpuolista ratkaisua. Hieman kylmää vetää suoraan sokkelin päälle tasoitteet ja vedeneristys jne... Mutta eikö tämä ole periaatteessa toimiva ratkaisu mikäli seinä on samassa lämpötilassa huoneilman kanssa, eli eristys toimisi silloin. Näinhän saattaa kesällä olla mutta mitä tapahtuu talven tullessa...\nOnhan näistä samantyylisistä nyt ollut aikaisemminkin puhetta. Näillä tietyillä ja tunnetuilla eristelevyjen valmistajilla kyllä on ainakin "olevinaan" konsepti,\njolla sen kellarin seinän voi - "erittäin pienellä riskillä sisäpuoleltakin lisäeristää; siis LISÄ-! Edellyttäen että ulkopuolen rakenne kokonaisuudessaan on asianmukaisesti toteutettu salaojista sun muista lähtien ja erityistä painotusta juuri tuon maanpinnan yläpuolella olevan osan eristykselle. Luulisihan nyt jo jossain jonkun olevan, joka on tuolla menetelmällä kellarin tehnyt, ja jolla on jonkunlaisia kokemuksia, ja jonkunhan se aina pitää olla koekaniinina. Siinä siis "liimataan" se eristelevy tiiviisti sinne sisäpintaan ?\nMuistellakseni kun näitä viimeksi ehdottelin, niin ammuttiin; jos nyt ei aivan kerrasta alas, niin siipirikoksi kumminkin... ?\nViestit: 310, Vierailut: 3,2K\nEnsiksi ruosulle kuihtumisesta. Niinpä näyttää ja tuntuu. Vaikuttaa myös siltä, että erään hyvin tietävän eli perillä olevan kaikki aikaisemmat kirjoituksetkin on sivustolta näköjään totaalisesti poistettu. Mistähän syystä? Onkohan ko. kirjoittaja/vastaaja deletoitu kokonaan osallistumaan keskusteluihin? Mene ja tiedä?\nSitten tuohon seinärakenteeseen sen verran, että rivinteerauksessa käytetty tuuletus ei ole toiminut, sillä painovoimainen tuuletus tapahtuu aina alhaalta ylöspäin eli hormi-ilmiönä eikä sivusuunnassa eli vaakaan ellei panna keinotekoista ilman liikkeelle panijaa eli imua ts. on oltava aina alhaalta ja ylhäältä auki. Tuossakin rakenteessa se pystytään tekemään. Ennen kaikkea vaikuttaa siltä, että ulkopuolinen eriste on vähän hääppöinen ja etenkin sokkelin/anturan osalta. Eristettä lämpimällä puolen saa olla vain tietyin ehdoin. Lisähaasteen antaa sokkelia vasten oleva maa ja sitten ei-maata.\nJ881572161 - 6/9/2018\nHiukan lisää asian sivusta:\nKyllä tämän palstan toiminnoissa on paljon miettimistä ja parantamisen varaa ! Minkäänlaista informaatiota; palautteesta puhumattakaan ei toimituksen/ylläpidon taholta anneta! Tuosta viestien poistamisesta senverran, että kyllä sillä konstin on monet keskustelut tehty aivan järjettömiksi ja ymmärtämättömiksi, kun väliltä puuttuu pitkiä pätkiä...; sitten joku kommentoi ykskaks jotakin , jota ei enää ole olemassakaan ! Otappa siinä sitten asiasta taas kiinni...? Ehkä ei ne kommentit aina olleet tarpeeksi "asiallisia ja sääntöjen mukaisia", mutta kumminkin; ja mistäs ne säännöt nykyään muuten löytyy???\nMitenkä sitten esim. Betonitohtorin poissaolo (valvoja?), tähän liittyy, jääköön arvailuitten varaan. Kyllä kaivattaisiin ylläpidon taholta monessa asiassa "virallista vastausta"!\nruosu - 6/10/2018\nOlet varmaan oikeilla jäljillä, sillä täällä palstan pitäjä on pyrkinyt repimään tuohta siten mahdollisimman helpolla jättämäällä sen maan lannoittamisen, joka tuo niitä klikkaajia, koska ne tuovat ne avut, mitkä auttavat tuohen kiskontaan. Aikansa hölmöt maan matoset tekevät ilmaista työtä, kunnes huomaavat tulleensa viekkasti höynäytetyksi eli silmät aukeavat. Ei kissakaan kiitoksella elä, ei niin ja pää on tulossa vetävän käteen. Eiköhän olisi aika kriisipalaverin pitoon?\nKyllä mä nytkin kauhean mielelläni sanoisin jotain jos vain tietäisin mitä pitäisi sanoa!


Lastenohjaaja , Evijärven seurakunta\nIlmoituksen osoite: https://tyopaikat.oikotie.fi/tyopaikka/1329708\nEvijärven seurakuntaan haetaan\nvakinaiseen työsuhteeseen 27 h viikkotyöajalla. Toimi otetaan vastaan mahdollisimman pian, kuitenkin viimeistään 2.3.2020 alkaen.\nLastenohjaajan tehtäviin kuuluu päiväkerhotyötä, perhetyötä ja päivähoitoyhteistyötä. Työhön sisältyy lapsille ja perheille suunnattujen tapahtumien ja jumalanpalvelusten suunnittelua ja toteutusta. Työtä on myös iltaisin ja viikonloppuisin.\nPätevyysvaatimuksena tehtävään on lapsi- ja perhetyön perustutkinto tai piispainkokouksen hyväksymä muu tehtävään soveltuva tutkinto tai koulutus. Palkkaus on kirkon palkkausjärjestelmän vaativuusryhmän 402 mukainen. Valitun tulee esittää ennen valinnan vahvistamista lääkärintodistus sekä lain edellyttämä rikosrekisteriote lasten kanssa työskentelevältä. Toimessa on kuuden kuukauden koeaika.\nToimeen tullaan mahdollisesti jatkossa liittämään myös toimistotyötä ja asiakaspalvelua kirkkoherranvirastossa, jolloin toimesta tulee kokoaikainen. Kokemus toimistotyöstä ja hyvät ATK -taidot katsotaan hakijalle eduksi.\nHakemukset 24.1.2020 klo 16.00 mennessä osoitteeseen Evijärven seurakunta, Kirkkoneuvosto, kauppatie 1, 62500 Evijärvi tai sähköpostitse osoitteeseen laura.lahdensuo@evl.fi. Haastattelut järjestetään viikolla 5. Lisätietoja antaa vs. kirkkoherra Laura Lahdensuo, puh. 044 5144 556.\nEvijärven seurakunta yrityssivu\nEvijärven seurakunta kaikki työpaikat\nKangasalan seurakunta | Julkaistu 16.1.2020


Vesihöyry muokkaa kuumien kiviplaneettojen koostumusta - Tiede,taidehistoria ja luonto - Vuodatus.net\nTaiteilijan näkemys kuuman laavan peittämästä kivisestä eksoplaneetasta.\nUusi yhdysvaltalaistutkimus pyrkii vastaamaan kysymykseen, mitä kiviplaneetoille tapahtuu kuumissa ja kosteissa oloissa. Vesihöyryn arvioidaan liuottavan kiviainesta ja karkaavan sitten avaruuteen. Prosessi voi johtaa isoihin muutoksiin pitkien aikojen kuluessa.\n"Jos piitä poistuu höyryn mukana paljon, voidaan päätyä paljon tiheämpään planeettaan kuin odotettaisiin. Joskus jopa hurjan tiiviiseen", kuvailee Bruce Fegley Washingtonin yliopistosta St. Louisista. "Maapallon keskitiheys on noin 5,5 grammaa kuutiosenttiä kohden, mutta Corot-7b:n tiheys on lähemmäs kymmenen grammaa kuutiosenttiä kohden. Niin korkeaa tiheyttä on jo hankala selittää."\nKepler-avaruusteleskoopin havainnoista on paljastunut tähän mennessä yli sata kuumaa kiviplaneettaa, jotka kiertävät lähellä emotähtiään.\nTutkijat toivovat, että avaruusteleskooppien spektrometrit antavat lisää vihjeitä kuumilla kiviplaneetoilla tapahtuvista prosesseista. Toistaiseksi on saatu havaintoja kuumista kaasuplaneetoista irtoavasta piistä, magnesiumista ja natriumista. Vastaavia mittauksia ei ole vielä saatu tehtyä kuumista kiviplaneetoista, joita on hankalampi havainnoida.\nLähettänyt: Kate71 - 28.6.2016 klo 22.02


eSiru: maaliskuuta 2021\nKun vihollinen ärhentelee\nTeidän on hyvä tietää, veljet, millaisessa ahdingossa me olimme Aasian maakunnassa. Jouduimme niin suunnattomiin ja ylivoimaisiin vaikeuksiin, ettemme enää uskoneet selviävämme hengissä. 2.Kor.1:8.\nJoskus vihollisen hyökkäykset ajoittuvat suuren voiton ja Jumalan ilmestymisen kynnykselle. Vihollinen ikään kuin kostaa etukäteen. Se ei voi estää Jumalan siunauksia, mutta se purkaa kateutensa raivoa siihen henkilöön tai ryhmään, joka on lähellä kokea Jumalan valmistaman läpimurron.\nNiinpä voimme rauhoittaa mielemme taistelun keskellä ja olla varmat: Jumala on liikkeellä. Jumala ilmestyy ja jakaa armoaan, siunaa meitä ylenpalttisesti, tekee ihmeitä. Voimme valmistaa mielemme kiitokseen:\nSinäkin olet viime aikoina saanut niskaasi tulta ja tulikiveä, kun Pimeyden voimat ovat nöyryyttäneet sinua. Pelkäät tehneesi jotakin Jumalan tahdon vastaista ja tutkit sydäntäsi. Mutta sinä olet Jumalan tahdon tiellä ja tekemässä kaikkea sitä, mitä sielunvihollinen vihaa. Jumala ilmestyy pian avuksesi. Jeesus osoittaa sinulle armonsa ja rakkautensa. Pyhä Henki tulee ja nostaa sinun lannistuneen mielesi ylös. Hän vahvistaa sinua ja sinä saat täyttyä ilolla. Syvä rauha valtaa sinut uuvuttavien taistelujen jälkeen. Saat levätä. Saat nauttia Jumalan hyvyydestä.\nSinä nouset jyrkän ylämäen jälkeen kukkulan huipulle. Saat katsella avaria maisemia, joita et ole aikaisemmin nähnyt. Sinua kiehtoo kaikki uusi. Tuore innostus saa sinun luovuutesi liikkeelle. Ihastelet kaikkia mahdollisuuksia, joita avautuu eteesi. Sisäinen maailmasi inspiroituu, hengellinen elämäsi saa uutta nostetta.\nTähän sinun oli mahdollista päästä vain raskaan ja vaikean taistelun kautta. Mutta se kannatti.\nSinä olet antanut vihollisten ajaa ylitsemme, me olemme joutuneet tuleen ja veteen, mutta sinä olet avannut meille jälleen tien. Ps.66:12.\nMinun ystäväni ovat pettäneet minut kuin kevätpuro, joka juoksee tyhjiin. Job 6:15.\nAina ei ystävistä ole apua. Toiset pettävät, toiset jättävät, toiset häipyvät muuten vaan. Harvoin kukaan edes päätyy ystäväksi. Tuttavat voivat löytää toisistaan vierastettavia piirteitä ja odotukset eivät kohtaa. Ystävien saaminen on yhtä monimutkaista kuin deittailu. Seurustelukumppanin hakeminen voi olla uuvuttava urakka ja sitten, kun luulee löytäneensä sopivan, hän häipyy maisemasta sanomatta sanaakaan. Sitä kutsutaan termillä 'ghosting'.\nMinulla tosin ei ole deittailusta kokemusta juurikaan, ei lähimpään 40 vuoteen. Sivusta seuranneena näitä asioita kommentoin. Otin asian puheeksi oikeastaan vain vaikeudesta löytää uusia uskon ystäviä. Puolison etsiminen on astetta vaikeampaa ja siihen en uskalla ottaa kantaa. Jos etsit seurustelukumppania ja puolisoa, siinä en ala neuvomaan. Mutta ystävien puutteesta voin puhua. Ja siitä, miten kiven alla ovat hyvät esirukoilijat. Onneksi on kuitenkin nettituttavia. Kuten joku totesi "kaikki tykkäävät, toiset hyvää ja toiset huonoa".\nToisaalta tässä on se rohkaiseva näkökulma, että jos on pettynyt ystävään, voi lukea Raamattua ja löytää sieltä ihmisiä, jotka eivät petä, vaan ovat uskollisia ja luotettavia. Jos on pettynyt vaikka lapsettomuuteensa, voi keskustella Abrahamin kanssa, joka tutustui tähän ongelmaan hyvin perusteellisesti. Voi saada häneltä vertaistukea ja vahvistusta uskolleen, että vielä se lapsi näkee päivänvalon. Jos on joutunut syyttömästi vainon kohteeksi, voi tarttua Daavidia käsipuolesta ja kuunnella, mitä sanottavaa hänellä on vainotulle. Hän voi kertoa, että Jumala ei voideltunsa asiaa petä, vaan vie valittunsa voittoon, olkoon vihollinen miten väkevä tahansa.\nEntä sitten, jos kaikki hylkäävät ja joutuu ristin alla kamppailemaan? Parasta silloin keskustella Jeesuksen kanssa. Hän tietää, miltä tuntuu, kun syytetään, kun ruoskitaan, kun lyödään - ilman syytä. Paavalikin tietää, mitä on väkijoukon raivo, kun jokin uskonnollinen kiihkomielisyys valtaa ihmiset.\nÄlkäämme siis voivotelko, vaan kääntykäämme Jumalan miesten ja naisten puoleen, ottakaamme heiltä opiksi. Rohkaistaan mielemme ja seurataan vanhan liiton pyhiä, profeettoja ja vanhurskaita miehiä ja naisia, seurataan apostoleja ja ennen kaikkea Mestaria itseään. Pyhä Henki avatkoon silmämme ja korvamme näkemään ja kuulemaan, mitä Jumala puhuu ajasta aikaan. Näin emme jää yksin, emme vaikerra hylätyn itkua, emme kipuile orpouttamme. Olemme urheita ja menemme eteenpäin rohkein mielin, varmana uskossamme. Abraham, uskon isä, näyttää meille esimerkkiä:\nLeipä ja taikinajuuri\nJeesus puhui heille vakavasti: "Olkaa varuillanne. Varokaa fariseusten ja Herodeksen hapatetta." Mark.8:15.\nMonet ymmärtävät vaivatta tämän hapatevertauksen, mutta joiltakin se menee yli hilseen. Minäkin otin oikein auki Wikipedian artikkelin taikinajuuresta, jotta virkistäisin ajatuksiani tästä aiheesta. Lapsena sain katsella tätini leivän tekoa, joten tiedän, miltä se ruistaikinan tekoon tarkoitettu tiinu näyttää eri vaiheissa. Sehän on suuri saavi, jossa on vanhan taikinan jäänteet pitkin reunoja. Juuri siinä onkin se taikinajuuri. Ei tarvinnut erikseen säilyttää sitä missään, sillä se säilyi astiassaan. Kun siihen lisättiin vähän vettä, suolaa ja ruisjauhoja, se alkoi vähitellen kuplimaan. Minä olin juuri sen mittainen, että näin saavin reunojen yli, miten se taikinan juuri porisi siellä puntun pohjalla. Taikinajuuri määrää suurelta osin myös leivän maun ja happamuuden.\nSinun saavisi, jossa sinua leivotaan hengellisesti, on sinun seurakuntasi. Vertauksen mukaan sinä saat makusi ja happamuutesi suoraan siitä yhteisöstä, jossa kasvat. Minä jouduin lähtemään pois helluntaiseurakunnasta, koska siellä leivottu leipä oli liian hapanta. Liian hapan leipä aiheuttaa vatsanpuruja. Mutta toiset syövät sellaista leipää ilman ongelmia. On tärkeää oppia säätämään omaa ruokavaliota, jotta vatsa voi hyvin.\nKun taikinajuuri on sopivasti kehittynyt, siihen lisätään jauhoja ja valmistetaan varsinainen taikina. Leivästä saadaan halutunlaista vaihtelemalla erilaisten jauhojen suhteita, mutta tätini leipoma leipä tehtiin kokonaan ruisjauhoihin. Taikina nousee ilman hiivaakin juuressa luonnostaan olevien hiivojen avulla. Leivonta tästä eteenpäin menee normaalien paistorutiinien kautta. Meillä oli leivinuuni paistamista varten. Ehkä nykyään leipä pakastetaan, mutta silloin, kun minä olin tiinunkorkuinen, leivät nostettiin vartaaseen kuivumaan. Sitten söimme kovaa leipää, mutta totuimme siihen.\nJeesus siis varoitti neljänlaisesta hapatteesta: ainakin fariseusten, saddukeusten ja herodeksen. Ehkä myös kirjanoppineisuuden hapatteesta voidaan puhua. Jossain mainitaan myös ilkeyden ja pahuuden hapate.\nPieni määrä hapatetta hapattaa koko taikinan. Gal.5:9. Meidän on siis aika viettää juhlaa, ei vanhan pahuuden ja kelvottomuuden hapattamina, vaan happamattomina, vilpittömyydessä ja totuudessa. 1.Kor.5:8.\nMikä siis on se rohkaisu, joka tähän sisältyy? Ainakin minulle itselleni on tärkeää, etten näiden kirjoitusteni kautta syötä ihmisille liian hapanta leipää. Minun sydämessäni on omanlaisensa taikinajuuri ja se määrää pitkälle leivän maun. Samoin sinä voit lopultakin vaikuttaa siihen, minkälaista leipää syöt. En kehota ketään lähtemään pois seurakunnastaan, kuten itse tein - se on mahdollisuus, mutta sopii vain harvoille - mutta aina voimme valita, minkälaista julistusta kuuntelemme, minkälaista Raamatun tulkintaa suosimme. Aina voimme ottaa kantaa evankeliumin puolesta vanhan liiton sijasta. Aina voimme välttää leipää, josta saamme vatsanpuruja.\nSiunausta sinulle oman ruokavaliosi kehittelyyn ja hyvän ja ravitsevan hengellisen ruuan löytämiseen.\nSinä annat, ja jokainen saa osansa, avaat kätesi, ja kaikki tulevat ravituiksi. Ps.104:28.\n"Tulee aika", sanoo Herra, "jolloin minä teen uuden liiton Israelin kansan ja Juudan kansan kanssa."... "Tämän liiton minä teen Israelin kansan kanssa tulevina päivinä, sanoo Herra: Minä panen lakini heidän sisimpäänsä, kirjoitan sen heidän sydämeensä." Jer.31:31,33.\nMe olemme tottuneet ajattelemaan, että olemme uuden liiton kansaa, me kristityt - Kristuksen ruumis ja seurakunta. Mutta Jumala haluaa, että myös Israel ja juutalaiset ovat uuden liiton kansaa. Vielä heistä on tuleva sellaisia.\nMutta valitettavasti tämän päivän Israel ei paljonkaan anna merkkejä uudesta liitosta, pikemminkin vanhasta "silmä silmästä, hammas hampaasta" - ajattelusta (Matt.5:38). Sitä oudompaa on, että Israel-ystävyydestä tulee jokin hyväksyntäautomaatti kaikelle voimapolitiikalle, mitä Lähi-idässä toteutetaan.\nTodellisia sankareita ovat rauhantekijät Jeesuksen sanojen mukaan (Matt.5:9). Meidän tulisi kristittyinä antaa tukemme kaikelle sellaiselle toiminnalle, joka tähtää rauhaan ja sovintoon. Joskus se rauha ja sovinto vaatii molempien osapuolten nöyrtymistä ja sydämen vilpittömyyttä - kipeitä ratkaisuja. Jitzhak Rabin oli aikanaan valmis tähän. Hän joutui ammutuksi, mutta samalla hän muistuttaa enemmän Kristusta kuin nämä kotoiset Israel-intoilijat yhteensä.\nHerra Putin näytti esimerkin voimapolitiikasta, kun ryösti Krimin itselleen. Hyväksymmekö me Israelin laajentumispyrkimykset vetoamalla vanhan liiton aikaisiin kirjoituksiin? Emme, jos olemme oikeasti uuden liiton kansaa. Herra Trump oli myös valitettavasti pahan kerran pihalla uuden liiton mukaisesta ajattelusta. Toivottavasti nykyinen presidentti osaa korjata edeltäjänsä aiheuttamia ongelmia.\nPolitiikka on sinänsä sellainen toiminnan taso, joka ei minua kiinnosta. Mutta testinä kristillisyytemme aitoudesta käy toki politiikkakin. Aika harvoin totuuden ja oikeuden puolustamista nähdään missään maailmanpolitiikan näyttämöllä. Mutta Jumala ei hylkää meitä kaikesta väärästä politiikasta huolimatta, ei Israelia eikä meitä, ei viisaita poliitikkoja eikä tunareita. Hänellä on suunnitelmansa ja hän vie sen päätökseen maailman ihmetellessä.\nSen tähden Herra, joka lunasti omakseen Abrahamin, sanoo Jaakobin suvulle näin: - Nyt ei Jaakobin enää tarvitse olla häpeissään, enää eivät hänen kasvonsa kalpene. Sillä kun he näkevät keskuudessaan minun kätteni luomuksen - omat lapsensa - he jälleen pitävät pyhänä minun nimeni, pitävät pyhänä Jaakobin Pyhän ja vapisevat kunnioituksesta Israelin Jumalan edessä. Ja ne, joiden mieli on eksyksissä, tulevat järkiinsä, ja marisijat ottavat opikseen. Jes.29:22-24.\nKun Johannes vankilassa kuuli Kristuksen teoista, hän lähetti opetuslapsensa kysymään: "Oletko sinä se, jonka on määrä tulla, vai pitääkö meidän odottaa toista?" Matt.11:2-3.\nMutta oikeastaan Jeesus ei tehnyt mitään Johanneksen hyväksi. Ehkä hän rukoili tämän puolesta. Viesti Johannekselle oli tämä: Kertokaa Johannekselle, mitä kuulette ja näette: Sokeat saavat näkönsä ja rammat kävelevät, spitaaliset puhdistuvat ja kuurot kuulevat, kuolleet herätetään henkiin ja köyhille julistetaan ilosanoma. Matt.11:4-5. Kun Johanneksen lähettämät miehet olivat lähteneet, Jeesus mainitsi muutaman asian Johanneksen puolesta (Matt.11:7-15), mutta lähettämässään viestissä hän ei sanonut mitään Johanneksesta.\nMutta nämä elämän syvät laaksonpohjat ovat Jumalan sallimia, jotta meidän uskomme kasvaisi. Noissa tilanteissa meidän tulee venyä, jaksaa pitemmälle, uskaltaa täydemmin jäädä uskon varaan - luottaa sittenkin. Jumala ei anna meille näitä koetuksia, jos hän näkee jo ennalta, että heitämme pyyhkeen kehään. Hän antaa meille koetuksen, koska hän näkee, että olemme vahvoja, pystymme venymään, kasvamme paineen alla.\nMe riemuitsemme jopa ahdingosta, sillä tiedämme, että ahdinko saa aikaan kestävyyttä, kestävyys auttaa selviytymään koetuksesta ja koetuksesta selviytyminen antaa toivoa. Room.5:3-4.\nKerran oli sukulaisten kesken puhe siitä, mitä kenenkin nimi tarkoittaa. Minä kerroin, mitä minun nimeni taakse kätkeytyy: "Herra on kuullut, että minua sorretaan" (Vrt.1.Moos.29:33). Kenenkään ilme ei värähtänyt. Sellainen merkitys oli heille joko ihan ilmaa tai sitten he eivät ymmärtäneet siitä alkuakaan. Minulla nimittäin on juuri sellainen nimi kuin pitääkin ei-toivotulla lapsella olla. Olen kokenut väheksyntää, hylkimistä, suorastaan vihamielistä kohtelua äitini ja sisarusten taholta.\nEn siitä nyt aio valittaa sen enempää. Haluan vain kiinnittää sinun huomiosi tuohon tosiasiaan: maailmassa ei ole mitään sortamista, mitään vääryyttä, mitään huonoa kohtelua, jota Jumala ei näkisi. Jumala on taivaassa, hän on Kaikkivaltias, joka tekee suuria asioita, mutta hän näkee myös pienen ihmisen murheet. Hän ei hyväksy vääryyttä eikä minkäänlaista sortamista. Tämä tosiasia vapisuttaa minuakin, sillä olenhan samanlainen raadollinen ihminen kuin muutkin.\nSinäkin saatat kokea jääneesi jostain paitsi, kuten Lea. Hän joutui suremaan sitä, ettei ollut yhtä kaunis kuin Raakel. Ehkä sinäkin koet saaneesi huonot lähtökohdat elämälle. Muut ovat aina lahjakkaampia ja menestyvämpiä ja heillä on parempi ulkonäkö. Heistä pidetään, he saavat muiden huomiota, kun taas sinua väheksytään.\nMutta Jumala antoi Lealle poikia, jotka vetivät Jaakobin huomion puoleensa. Lea sai loistaa, sillä hän oli antanut miehelleen useita jälkeläisiä, kun taas Raakel oli hedelmätön. Jumala tasasi onnen lahjat.\nOdota siis Herraa. Hän tietää, mitä olet joutunut kokemaan. Hänen säälinsä ja myötätuntonsa on herännyt ja hän haluaa siunata sinuakin. Kun hän alkaa toimia, sinä saat loistaa. Hänen armonsa ja siunauksensa näkyy sinun elämäsi yllä. Huomaat, että kauneus, lahjakkuus, rikkaus ja muu ulkonainen on sittenkin sivuseikka, kun Jumalan ihmeelliset teot alkavat toden teolla näkyä sinun kauttasi. Sinä saat olla kirkastamassa Kristusta, saat olla hänen lähettiläänsä, saat kantaa hedelmää, joka pysyy. Lopulta sinulle annetaan kirkkauden kruunu. Jokaisen tappion Jumala palkitsee voitolla:\nJeesus sanoi vielä: "Kuvitelkaa, että joku teistä menee keskellä yötä ystävänsä luo ja sanoo: 'Veli hyvä, lainaa minulle kolme leipää. Eräs ystäväni poikkesi matkallaan luokseni, eikä minulla ole tarjota hänelle mitään.'..." Luuk.11:5-6.\nTässä on hyvä kuvaus siitä, miltä sananjulistajasta tuntuu, kun pitäisi ruokkia sanannälkäistä kansaa, mutta ei ole antaa mitään. Jokaisen sananjulistajan on tietenkin hyvä tiedostaa tämä. Jos kaiken viisautensa pistää likoon ja yrittää terveen järjen mukaan puhua, niin lahjakkaankaan ihmisen puhetaito ei riitä. Aito julistushan erottuu siitä, että siinä on elämä. Kristuksen siunaus, jonka hän välittää meille murtamassaan leivässä - on se sitten sanan leipää tai ehtoollista - on juuri tuo ratkaiseva asia - elämä. Mutta Raamatusta olemme oppineet tietämään, että Pyhä Henki voi välittää meille eläviä sanoja Kristuksen sydämeltä (Ap.t.7:38). Toivottavasti olemme sen myös kokemuksesta oppineet. Viisainkaan puhe ei aina kanna mukanaan eläviä sanoja. Mutta oppimatonkin voi välittää Jumalan sanoja, jotka koskettavat. Jokaisen uskovan olisi hyvä harjaantua erottamaan nämä toisistaan.\nEi Jumalan sanansaattajien - blogistienkaan - kannata ainoastaan perehtyä teologiaan tai puhetaitoon. Jotta sanoissamme välittyisi Kristuksen elämä, meidän tulee elää Kristuksen kanssa. Meidän tulee olla luotettavia, kuten Paavali oli:\nMinä kiitän Herraamme Kristusta Jeesusta, joka on antanut minulle voimaa. Kiitän häntä siitä, että hän katsoi minut luotettavaksi ja otti minut palvelukseensa, vaikka olin ollut herjaaja, vainooja ja väkivallantekijä. Hän armahti minut, koska epäuskoni tähden en tiennyt, mitä tein. 1.Tim.1:12-13.\nAivan kuin sivuasiana Paavali mainitsee entisen elämänsä virheet - ne eivät ratkaise luotettavuutta. Herra katsoo tämän päivän tilannetta.\nLuotettavakin Jumalan palvelija voi aika ajoin joutua kokemaan kuivia aikoja. Paavo Ruotsalaisen tavoin armoa pitää etsiä lattian raosta. Pitää anoa ja rukoilla, pyytää sanan leipää, sitä elämän leipää, joka on murrettu Herran käsissä ja siunattu jakoon. Jos erehtyy luottamaan itseensä, hengelliseen kokemukseensa, puhetaitoonsa tai mihinkään, voi jakaa leipää, jossa ei ole elämää. Logos-sana ei sellaisenaan aina ravitse. Silloin on vaara, että kehitämme fraasi-uskoa. Toistamme vain uskomme pylväiksi tarkoitettuja raamatunlauseita kuin kopiokoneen tuotoksia. Siitä, minkä piti olla pylväs, tuleekin vain pylvään kuva.\nSiksi on niin tärkeätä viettää aikaa Herran kanssa, käyttää aikaa rukoukseen, antaa tilaa Pyhälle Hengelle, pitää huolta elämäntavastaan.\nHylkää jumalattomat ja joutavat tarut. Harjoita itseäsi oikeaan uskoon. 1.Tim.4:7.\nMinä olen köyhä ja avuton, sydämeni on haavoilla. Ps.109:22.\nMinä olen nähnyt sinun tiesi, kuullut sinun valituksesi. Enkö minä tietäisi, kuinka sinä kärsit? Minä olen ollut läsnä sinun nöyryytyksissäsi ja tukenut sinua. Minä olin kanssasi jo lapsena, kun veljesi kiusasivat sinua. Minä en ole jättänyt sinua yksin. Seuraan sinua aina katseellani. Kun tarve vaatii, kuljen vierelläsi. Kun ristisi painaa, minä kevennän sitä.\nKun ystäväsi hylkäsi sinut, minä olin siinä, kuulin kaiken, näin sinun tuskasi. Sinun sydämesi on ollut haavoilla, mutta minä olen hoivannut sinua. Minä olen lohduttanut sinua ja lääkinnyt sinun haavojasi. Minä olen pyyhkinyt kyyneleitäsi ja loihtinut hymyn kasvoillesi.\nMinä se olen. Sinun pitää herkistyä näkemään minut elämässäsi. Haluan antaa sinulle silmävoidetta nähdä, voidellut korvat kuulla. Sinun tulee virittää sydämesi minun äänirautani mukaan. Viivy siis sanani äärellä, kuuntele profeetallista sanaa, joka puhuu myönteisiä asioita, maalaa sinulle toivorikkaan tulevaisuuden. Sulje korvasi noilta tuomion profeetoilta, jotka ennustavat dramaattisia käänteitä ja synkkiä päiviä vain korostaakseen omaa tärkeyttään - jos ei sitten vihan purkamiseksi.\nSinä tunnistat minun ääneni, kun totuttelet siihen terveen uskon kautta, joka aina ilmentää evankeliumin voimaa, aina tuo esiin Jumalan rakkauden, joka vastaa sinun sydämesi kaipaukseen, joka on yhtäpitävää Kristuksen kirkkauden evankeliumin kanssa. Sinun sydämesi kielet alkavat vähitellen soida samaa säveltä kuin minun ääneni. Tätä kautta sinä pääset minun aitoon seuraamiseeni:\nMinun lampaani kuulevat minun ääneni ja minä tunnen ne, ja ne seuraavat minua. Joh.10:27.\nMinä puhun sinulle kahden kesken, hiljaa ja lempeästi. Minä annan sinun kokea läsnäoloni rauhaa ja iloa, hengen vapautta, rukouksen vaivattomuutta. Saat viettää aikaa kanssani kuin lapsi isänsä kanssa. Niistä ilon hetkistä sinä tunnet minut. Kun sinä löydät tämän turvapaikan, saat kasvaa uskossa ja kokea yhä uusia uskon ulottuvuuksia.\nÄlä seikkaile kauas turvapaikastasi. Haluan pitää sinua silmällä, pysyä kuuloetäisyydellä. Pysy sinäkin kanssani.\nKun minä kutsuin, kukaan ei vastannut, kun minä puhuin, kukaan ei kuunnellut. Te teitte sitä, mikä on väärää minun silmissäni, ja aina valitsitte sen, mikä on vastoin minun tahtoani. Jes.66:4.\nJoskus kuulemme Jumalan puhuvan ankaria sanoja. Olemme tehneet väärin, mutta emme ole katuneet. On turvallista ajatella, että Jeesus Kristus on armollinen tuomari. Usein hän puolustaa meitä, vaikka olisimmekin tehneet väärin. Jos hän meitä kurittaa, hän tekee senkin rakkaudessa:\nRangaistessaan Herra kuitenkin kurittaa meitä, jotta meitä ei yhdessä maailman kanssa lopullisesti tuomittaisi. 1.Kor.11:32.\nIhmiset eivät yleensä ole pahoja siinä mielessä, että he tahallaan tekisivät jotakin väärää. Monta kertaa he ovat vain niin tietämättömiä, niin hoksaamattomia, niin ajattelemattomia, joskus jopa niin tyhmiä. Uusien asioiden omaksuminen on joskus kovin hidasta fiksullakin ihmisellä. Esimerkin vuoksi voisin kertoa, kuinka tässä taannoin avauduin omasta dissosiaatiohäiriöstäni eräälle tutulle ja totesin jälkeenpäin, että toinen kyllä kuunteli, mutta ei ymmärtänyt.\nDissosiaatiohäiriön yksi puoli on omien tunteiden salaaminen. Yritän nyt valottaa asiaa esimerkin avulla. Kerran nuorena miehenä - siis hyvin kauan sitten - hymyilin itsekseni erään kauniin naisen suuntaan ja vähän vahingossa se kaunis nainen näki minun hymyni, vaikka ei ollut tarkoitus. En tunnevammani takia ole koskaan voinut pitää itseäni kenenkään rakkauden arvoisena, joten en tehnyt mitään tutustumisaloitteita kyseisen henkilön suuntaan. Niinpä jonkun älypään mielestä olin nähnyt kyseisessä naisessa jotakin vikaa ja siksi olin vetäytyvä. Totuus oli kuitenkin päinvastainen: hän oli minulle liian kaunis, liian virheetön, liian paljon kaikkea. Oikeastaan ajattelin, että en koskaan saisi vastarakkautta tuolta vieraalta ihmiseltä, eihän äitinikään ollut minua rakastanut! Syvän arvottomuuden tunne nousi esiin sieluni syövereistä. Sen tunteen oli äitini istuttanut sinne jo vauvaiässä. En voi muistaa niin varhaisia asioita, mutta luulen, että äidin raivokohtaukset synnyttivät trauman. Myöhemmin, kun olin pikkulapsi, sain piiskaa joskus mitättömästä syystä. Jos nykyään tapahtuu vastaavaa, lastensuojelu puuttuu asiaan ja lapsi otetaan huostaan.\nNyt minua saatetaan syyttää tuon väärän tulkinnan takia, kun olen ylenkatsonut ja peräti hylännyt jonkun nuoruuden ihastukseni. Mutta samapa tuo - Jeesus Kristus antaa lopullisen tuomion. Sinäkin saat luottaa, että sinä saat oikean tuomion ja ihmisten väärinkäsitykset oikaistaan. Sinua on syytetty väärin jostakin asiasta ja sinä et ole saanut tilaisuutta puolustautua. Saat luottaa Kristukseen, että hän puolustaa sinua, kun se aika tulee. Joku on voinut vahingossa tehdä jotakin, ajaa kolarin tai muuta vastaavaa, ja nyt syyllisyys painaa. Mutta Jeesus tunnistaa kyllä vahingot ja erottaa tahattomat teot tahallisista. Jos olet tehnyt jotakin väärin, syyllistynyt johonkin syntiin, senkin saat Herralta anteeksi.\nOlkaa toisianne kohtaan ystävällisiä ja lempeitä ja antakaa toisillenne anteeksi, niin kuin Jumalakin on antanut teille anteeksi Kristuksen tähden. Ef.4:32.\nMies istui kuuntelemassa Paavalin puhetta, kun Paavalin katse pysähtyi häneen. Paavali huomasi, että mies uskoi voivansa parantua. Ap.t.14:9.\nJos voisimme kokea saman tilanteen, huomaisimmeko, että kaverilla on uskoa paranemiseen? Näemmekö jonkun ilmeestä, onko hänellä uskoa - tai jalkaterän asennosta?\nPyhä Henki antaa sellaistakin näkökykyä tarpeen mukaan, luulisin. Mutta miten se usko ylipäätään syntyy? Joskus Raamatussa usko vaikuttaa syntyvän hetkessä, joskus taas uskon kehittyminen vaatii pitkän ajan. Lapsen usko on välittömästi toimivaa, mutta moni asia vaatii aikuisen uskoa. Usko voi vaatia tietyn hengellisen kasvun, määrätyn kypsymisvaiheen. Jeesus käyttää monia vertauksia, joissa sato kypsyy, vilja tulee korjuukuntoon, viinirypäleet poimitaan.\nLapsuuden kotini puutarhassa oli omenapuita ja minullakin ihan nimikkopuu. Siinähän oli parhaat omenat, selvä se. Mutta oli vaikea odottaa raakileiden kypsymistä. Heti piti maistaa, kun vähän raakile kasvoi kokoa. Eihän se ollut syötävää vielä pitkään aikaan, ripulin siitä vain sai. Syksymmällä, kun kypsimpiä omenia saattoi jo syödä, niissä oli usein matoja. Uskon laita on samoin: kasvulle on annettava aikaa ja vihollinen laittaa aina sormensa peliin.\nNiinpä yritämme olla kärsivällisiä, emme heti heitä kirvestä kaivoon, jos jonkun usko ei toimi. Jos joku ei parane, jos jokin side ei katkea, jos elämänkumppania ei ilmaannu, jos uskoontulo kestää, jos herätys viipyy. Me pidämme mielessämme kasvun mahdollisuuden, uskon hitaan kypsymisen. Vahvistamme uskoa Jumalan sanalla ja rukoilemme tavoitteeseen pääsemistä. Tiedämme, että Jumala voi tehdä ihmeitä, hän ei ole kuuro eikä jätä meitä huomiotta, hän on uskollinen. Kun rukouksen malja on täynnä, kun kasvukausi on ohi, hän voi yllättäen antaa ihmeellisen vastauksen.\nTotisesti: jos teillä olisi uskoa edes sinapinsiemenen verran, te voisitte sanoa tälle vuorelle: 'Siirry täältä tuonne', ja se siirtyisi. Mikään ei olisi teille mahdotonta. Matt.17:20.\nLopulta uskon on määrä ikään kuin kiteytyä pieneen siemeneen, joka kylvettäessä alkaa itää ja tuottaa uskon hedelmää. Jokainen pieni taimi, joka maasta ponnistaa valoon, on Jumalan ihme. Se on sitä luonnossakin, saati sitten hengellisessä elämässä.\nTarvitsemme vahvaa sisäistä Jumalan elämää, tervettä uskoa, joka kypsyttää sisällämme taivaallisia siemeniä. Jumalan elävä sana on aina sellaisen siemenen kantasoluna, mutta sana ei vielä sellaisenaan aina toimi, ei edes ääneen lausuttuna, vaan se vaatii ensin sanan vapauttamista muuttamaan meitä sisäisesti. Sanan pitäminen totena ei vielä merkitse ihmeen tapahtumista. Tarvitaan Kristuksen sana, sen kuuleminen, uskon kuuliaisuus Kristukselle. Jeesuksen seuraamisessa sana tuottaa hedelmää.\nTämän vuoksi emme pidä ihanteena sanan opettamista ulkolukuna ja opin korostamista. Tarvitaan sydämen sitoutuminen sanaan. Hyvä julistus tuo esiin sanan profeetalliset ulottuvuudet ja siitä syntyy elämyksiä, vahvoja tunteita, kiintymistä Kristukseen - ja toisiin uskoviin. Sellaisessa ilmapiirissä usko vahvistuu. Tässä hengellinen yhteisö - seurakunta - voi olla suureksi hyödyksi.\nLakkaamatta me kiitämme Jumalaa siitäkin, että kun julistimme teille Jumalan sanaa, te ette ottaneet sitä vastaan ihmisten sanana vaan sinä mitä se todella on, Jumalan sanana, joka myös vaikuttaa teissä uskovissa. 1.Tess.2:13.\nHänen rakkautensa kantaa\nEnää en elä minä, vaan Kristus elää minussa. Sen elämän, jota tässä ruumiissani vielä elän, elän uskoen Jumalan Poikaan, joka rakasti minua ja antoi henkensä puolestani. Gal.2:20.\nPaavalin väittämä kuulostaa rehvakkaalta: "Kristus elää minussa". Arastelisin itse niin todeta. Koen, että minulla on vielä matkaa siihen pisteeseen. Mutta tuon seuraavan lauseen allekirjoitan mielelläni: "Sen elämän, jota tässä ruumiissani vielä elän, elän uskoen Jumalan Poikaan, joka rakasti minua ja antoi henkensä puolestani." Siinä on lyhyesti uskon ydin. Jeesus rakastaa minua. Se on rakkautta, joka kantaa, joka ylläpitää mielenterveyttäni, joka antaa voimaa elää kaikkien vastuksien keskellä. Se kuittaa minun omat vikani ja vihaisten ihmisten väärät syytökset.\nIhmiset etsivät rakkautta toisiltaan ja se on luvallista. On luonnollista etsiä parisuhdetta ja tavoitella onnellisuutta rakastavan ihmisen rinnalla. Mutta jos pysähdymme sinne Sykarin kaivolle (Joh.4), jonne Jeesuskin pysähtyi, löydämme sieltä naisparan, joka on etsinyt rakkautta pienen ikänsä. Viides mies menossa ja aina vaan sama kierre jatkuu. Parisuhde ei tyydytä sydämen janoa, joka ikävöi kestävää ja uskollista rakkautta.\nRakkauden jano - siinä ihmiselon keskeisin pyrkimys. Jeesus ymmärtää hyvin Sykarin kaivolla kohtaamaansa naista ja tarjoaa hänelle ikuista rakkautta. Jeesus kuvailee sitä lähteeksi. Hyväkin kaivo voi kuivua, mutta Jumalan rakkauden lähde kumpuaa elämää, joka tulvii taivaan Isän sydämeltä. Ei se ole samanlaista kuin maallinen rakkaus, mutta se on rakkautta, joka tyydyttää ihmisen syvimmän kaipauksen. Jumalan syli on enemmän kuin ihminen osaa kaivata. Kun ihminen lähestyy Jumalaa rukoillen Hengessä ja totuudessa, hän saa kokea unelmiensa täyttymyksen.\nLyhyen keskustelun kautta Vapahtaja neuvoo oikean lähestymistavan Sykarin kaivon naiselle. Rakkauden kaipuussa kannattaa pysähtyä Jumalan rakkauden lähteelle. Vain Vapahtaja, kaikkien ihmisten Pelastaja, voi olla vastaus siihen syvään kaipuuseen, jonka itse Jumala on asettanut sydämeemme.\nJumalan monet kasvot\nTai voisihan sitä kutsua monimuotoisuudeksi, joka ilmenee luonnossa - kuten ympäristönsuojelijat tietävät - mutta myös kaikessa muussa taivaan alla, myös ihmiselämässä. Jos katselemme Raamatun henkilöitä ja valikoimme sieltä esiin hurskaat ja jumaliset ihmiset, emme löydä mitään yhtenäistä joukkoa, vaan hyvin kirjavan joukon ihmisiä, joista osa on suorastaan omituisia henkilöitä.\nKiistämätön tosiasia on, että Jumala rakastaa luotujaan. Jumala rakastaa vaihtelevuutta, erilaisuutta, omaperäisyyttä. Hän on luonut varsin monta erilaista kasvia, erilaista koppakuoriaista, erilaista lintua, erilaista villieläintä, erilaista tähteä, erilaista galaksia... Koko kaikkeus on täynnä mitä erilaisimpia luomuksia. Viimeksi totesin tämän, kun katselin Hubble-teleskoopin ottamia kuvia. Mikä valikoima erilaisia galakseja, erilaisia sumuja. Minä vain katson suu auki ja ainoastaan tunnen itseni pieneksi ja tyhmäksi.\nMutta yksi asia on varma: sinä olet erilainen, ainutlaatuinen luomus, omanlaisesi persoona. Sinulla on varmaan vähän omanlainen uskokin, jossa on persoonalliset painotukset. Sinulle tärkeät asiat eivät aina ole tärkeitä toisille. Sinun lahjasi ovat yksilölliset. Sinä toteutat uskoasi vähän eri lailla kuin moni muu. Et ole keskiverto.\nJos kärsit erilaisuudestasi vähääkään, saat uskoa, että sinussa ei ole mitään vikaa. Olet Jumalan taidonnäyte, Luojan luomistyön täydellinen uniikki kappale. Olet rakastettava kaikilta piirteiltäsi ja jos sinussa on haavoja, jopa jonkinlaisia vammoja, niin nehän vain kaunistavat sinua! Älä erehdy luulemaan, että olisit jotenkin halpa-arvoinen, vähäpätöinen ylijäämäihminen. Ihmiset saattavat vihata sinua, mutta sinun Luojasi ja Lunastajasi ei sinua vihaa, ei koskaan. Hän haluaa osoittaa rakkautensa sinua kohtaan. Sen hän tekee sopivana hetkenä. Oikeastaan hän puhuu sinulle rakkauden sanoja joka päivä. Avaa siis korvasi ja kuuntele.\nKuule, tyttäreni, kuuntele neuvoani. Unohda kansasi, unohda isäsi suku. Sytyttäköön kauneutesi kuninkaan! Hän on sinun herrasi. Ps.45:11-12.\nSinun ei ole määrä olla ajopuu, joka ajelehtii virran mukana. Sinä voit olla määrätietoinen ja pyrkiä eteenpäin. Sinun tulee suunnistaa elämässäsi Jumalan sanan kompassin avulla ja kuunnella Hengen ääntä. Sinä opit sellaisen elämäntavan vähitellen. Hengellisen kasvun kautta se tapahtuu. Kun sinun elämäsi on annettu Jumalan ohjattavaksi, sinusta tulee kutsumustietoinen. Siinä tietoisuudessa sinun epävarmuutesi sulaa pois ja sinä saat uutta uskon varmuutta. Sinusta tulee näyn valtaama. Sinä saat syvemmin tietää, kuka olet. Silloin sinä tiedät, että olet yksi heistä, joista Jesaja puhui:\nTuokaa kaukaa minun poikani takaisin, maan ääriltä tyttäreni, tuokaa jokainen, joka on kutsuttu minun nimiini, jonka olen kunniakseni luonut, muovannut ja valmiiksi tehnyt. Jes.43:6-7.\nSaatamme joutua kulkemaan erämaassa väsyttäviä taipaleita. Kaipaamme Jumalan kosketusta, hengen virvoitusta kuin vaeltaja, joka janoissaan hakee lähdettä. Uskomme Herran hyvyyteen, mutta emme mielestämme saa tuntea Jumalan läsnäoloa ja rakkautta. Välillä kokeilemme, josko ihmiset näkisivät sisäisen hätämme ja huomioisivat meitä - ja petymme. Kuljemme elämän tietä eteenpäin raahustaen, väsyksissä ja pää painuksissa.\nPsalmi 102 kertoo teemansa heti ensimmäisessä jakeessa: Nääntyneen ja onnettoman rukous, kun hän avaa sydämensä Herralle. Ps.102:1. Ja todellakin - tämän psalmin on kirjoittanut joku, joka tietää, missä minä menen. Hän rukoilee: Älä kätke minulta kasvojasi, kun olen ahdingossa. Kallista korvasi minun puoleeni! Kun huudan sinua avuksi, älä viivytä vastaustasi. Ps.102:2.\nKannattaa lukea koko psalmi. Jossain keskivaiheilla alkaa toivon kipinä syttyä ja usko Jumalan hyvyyteen palautua.\nSinä nouset ja armahdat Siionia. Sen aika on tullut, armon aika. Ps.102:14.\nOn ratkaisevaa, että tämä käänne tapahtuu. Jos jäämme epätoivoon, emme jaksa elää uskossa, vaan ennen pitkää palaamme maailmaan. Kuinka tervetullut onkaan tämä uskon ilmaus, kun se vakuuttaa meille: armon aika on ihan ovella! Jumala ilmestyy! Minä saan avun! Uskossa näen jo sen: Hän katsoo sorrettujen puoleen, ei torju heidän rukoustaan. Ps.102:18.\nTämä on kirjoitettu tulevalle polvelle, jotta uudeksi luotu kansa ylistäisi Herraa. Ps.102:19.\nNiin, Jumalan sana on kirjoitettu meidän esivanhemmillemme, meille itsellemme ja tulevalle polvelle. Jumalan sanan täysi vastaanottaminen ja uskon syntyminen ihmisten sydämissä aikaansaa kiitosta. Ahdinkomme päättyy, rauha valtaa sydämen, kun Herran henki luo meidät uudeksi. Me vanhat uskovatkin saamme uudistua, kun pääsemme lähteelle, kun Henki meitä virvoittaa, kun sana koskettaa. Ylistys alkaa pulputa suustamme, kädet nousevat kiitokseen. Olemme jälleen siinä ihanassa olotilassa, jonka Pyhä Henki saa aikaan, kun elävä usko on ottamassa ilon vastaan.\nNyt voimme siirtyä oikeassa mielialassa psalmista 102 seuraavaan psalmiin:\nYlistä Herraa, minun sieluni, ja kaikki mitä minussa on, ylistä hänen pyhää nimeään. Ylistä Herraa, minun sieluni, älä unohda, mitä hyvää hän on sinulle tehnyt. Ps.103:1-2.\nNykyajan villitykset, kuten some, ovat korostaneet ihmisen pinnallisia ominaisuuksia ja huomionhakua. Selfie pitää ottaa vähän joka päivä ja jakaa seuraajille. Selfie, jos mikä, on aikamme symboli. Se kertoo itsekeskeisyyden sanomaa. Se kertoo, että on hyväksyttävää tuoda esiin itseään ja elämää minäminä-moodissa. Selfie on modernia läsnä olemista.\nJoskus vuosia sitten, kun minäkin olin vielä jonkin verran sosiaalisempi kuin nykyään, ja tapasin sukulaisia, sain osakseni arvioita tukkani väristä. Oliko se nyt vähän tummempi kuin ennen? Jokin sävy siinä oli olevinaan uusi. Sain siis ihmetellä, miten tällainen tuskin kampaa nähnyt hiuspehko voi olla kiinnostava jonkun mielestä? Ymmärrän naisihmisiä, jotka laittavat itseään ja meikkaavat vahvastikin. Mutta minun kaljuuntuva päälakeni ja harmaantuva tukkani - ketä se nyt kiinnostaisi!?\nOlen pettynyt, jos minun persoonassani kiinnostaa jokin ulkonainen asia. En oikein pärjää ulkonäkökilpailussa. Onhan maailma täynnä kauniita naisia ja niitä hauskannäköisiä miehiäkin kai riittää - annetaan heille sopivasti huomiota, mutta ei tehdä heistäkään mitään epäjumalia.\nToisaalta - otan itsestäni eräänlaisen selfien joka kerta, kun postaan näitä kirjoitelmiani. Kutsun näitä "siruiksi", koska ne ovat tietyssä mielessä elämäni sirpaleita. Yritän kyllä välttää itseni tuomista esille ja kuvata enemmän Jeesusta, pitää hänet keskipisteenä ja etsiä aina hengellistä kuvakulmaa asioihin. Tämä johtaa helposti siihen, että jos itse näyn kuvassa, niin otan mukaan vain myönteisiä yksityiskohtia ja peitän huonot puoleni. On suuri kiusaus esiintyä jonakin vähän parempana uskovana kuin tavalliset tallaajat.\nPuolustan tietysti tätä lähestymistapaa sillä, että edustan Kristusta enkä halua kuvaan mitään, mikä tahraisi hänen mainettaan tai langettaisi varjon hänen kuvansa ylle. Sananjulistajan yleensäkin tulee esiintyä arvokkaasti ja välttää oman persoonansa esittelyä ja keskittyä siihen, mitä Jumala tekee.\nVaarana on, että hengellisen blogin pitäjänä minusta tulee tekopyhä. Puhun maski kasvoilla enkä käytä sitä koronan takia, vaan ollakseni vähän parempi kuin olenkaan. Terveen uskon peruspilareita on kuitenkin avoimuus, teeskentelemättömyys, uskottavuus Jumalan sanansaattajana.\nNiin, en yritä ratkaista tätä ongelmaa nyt millään näsäviisaalla lauseella, toteanpa vain, että ongelma on todellinen ja ilmeisesti aika pysyvää laatua. Voin vain olla pahoillani, jos asia jotakuta häiritsee. En aio jatkossakaan tuoda esiin persoonani kielteisiä puolia, koska se tuskin auttaisi itse sanomaa - Kristuksen kirkkauden evankeliumia. Haluan vain muistuttaa joidenkin Raamatun henkilöiden inhimillisistä puolista, vaikkapa Simsonin. Jos siis joku Jumalan palvelija on vajavainen, sehän vain kirkastaa Jumalan evankeliumin valovoiman. Haluan rohkaista jokaista, joka tuntee kutsua evankeliumin palvelukseen, että ei tarvitse parannella itseään sen kummemmin. Antaa palaa vaan!\nEttä jos haluat tietää, onko tukka hyvin, niin ei todellakaan...\nKuulkaa minua, te jotka tunnette oikeuden, te joilla on minun lakini sydämessänne: - Älkää pelätkö ihmisten pilkkaa, älkää säikkykö heidän herjauksiaan! Heidän käy kuin vaatteen, jonka toukka kalvaa rikki, kuin villakankaan, jonka koi syö. Mutta minun vanhurskauteni pysyy iäti, minun pelastava armoni polvesta polveen. Jes.51:7-8.\nOletko sinä kohdannut maailman ihmisiä, jotka nauravat sinun uskoasi ja pilkkaavat sinun olemustasi? Joskus sen osaavat toiset uskovatkin. Mutta Raamattu ennustaa meille, että saamme kerran herätä todellisuuteen, jossa pilkkaajia ei ole. Entä ihmiset, jotka vihaavat sinua? Missä he ovat? Kerran tulee aika, jolloin he tuntuvat hävinneen kuin tuhka tuuleen. Häpeään, pahasti häpeään joutuvat kaikki, jotka vihaavat sinua. Ne, jotka sinua syyttävät, tuhoutuvat, häviävät olemattomiin. Hakemallakaan et heitä enää löydä, niitä, jotka taistelivat sinua vastaan. Tyhjiin katoavat, olemattomiin ne, jotka sotivat sinua vastaan. Jes.41.12.\nUskonsa tähden sorretun, vihatun ja pilkatun ihmisen on suositeltavaa lukea Raamattua ja sieltä etenkin Jesajan kirjaa. Sieltä avautuu aivan erilainen maailma kuin se, jossa elämme. Huomaamme, että maailmassa on pysyviä arvoja ja katoavia arvoja. Kaikki jumalattomat edustavat katoavia arvoja - ja he itsekin katoavat arvomaailmansa mukana - ja Jumalan ihmiset edustavat pysyviä arvoja ja he itsekin pysyvät ajasta aikaan niin kuin pysyy Jumalan armo ikuisesti.\nTämä asettaa meidät valinnan paikalle. Joudumme huolellisesti valikoimaan elämäntapamme ja sen, mihin kiinnitämme sydämemme. Ihminen voi kiinnittää katseensa ja sydämensä turhuuden turhuuteen tai ikuisiin ja pysyviin aarteisiin. Voimme viettää aikaamme joutavanpäiväisissä riennoissa tai voimme panostaa Jumalan valtakunnan asioihin. Voimme tuhlata rahamme ostamalla itsellemme hyödykkeitä ja palveluksia, jotka viihdyttävät vain hetken. Tai voimme sijoittaa rahamme viisaasti ja tallettaa niitä taivaan pankkiin.\nOn tärkeää, että elämällä on suunnitelma, joka sisältää terveen uskon mukaista harkintaa, että on jokin vakaa suunta, johon pyrimme. On hyvä, jos jumalisuudesta tulee niin toinen luonto ja tottumus, että emme harhaile sivupoluilla. Vahva ruoka on tarkoitettu aikuisille. He ovat totuttaneet aistinsa siihen ja harjaannuttaneet ne erottamaan hyvän ja pahan. Hepr.5:14. Samoin kuin suu maistaa ruuan, hurskas ihminen erottaa jo tottumuksesta, mikä on hyödyllistä ja rakentavaa.\nKun meille kehittyy vakaa ja horjumaton hengellinen elämä, emme välitä niin paljon pilkasta tai vihamiesten vehkeilyistä. Vihan sijasta he saavat meiltä lähinnä sääliä. Emme masennu, emme provosoidu. Jatkamme matkaa rauhallisin mielin, kiittäen Herraa, sillä tunnemme sanan lupaukset.\nMutta Mooses sanoi kansalle: "Älkää pelätkö, vaan pysykää aloillanne, niin saatte nähdä, kuinka Herra pelastaa teidät. Sellaista, mitä te tänään näette tapahtuvan egyptiläisille, ette enää milloinkaan saa nähdä." 2.Moos.14.13.\nEnglanninkieliset käännökset tuovat esiin tästä jakeesta hitusen erilaisen merkityksen. Niissä sanotaan: "Noita egyptiläisiä, joita olette joutuneet katselemaan, ette näe enää koskaan!"\nIsraelilaiset olivat olleet Egyptissä 400 vuotta, siitä suuren osan orjuudessa. Egypti tarkoitti heille kaikenlaista pahaa: pakkotyötä, kahleita, väkivaltaista kohtelua, alituista nöyryyttämistä, rasismia ja hyväksikäyttöä. Nyt Jumala uudisti lupauksensa ja sanoi, että heidän kärsimyksestään tulisi loppu kerta kaikkiaan. Israelilaisten ei tarvitsisi tästä lähtien katsella enää entistä kurjuuttansa, entisiä sortajiansa. Edessä olisi uusi aika, uuden arvostuksen ja vapauden aika, uuden kansallisen identiteetin aika, kokonaan uuden kulttuurin esiinmarssi ja kaiken huipennuksena - hengellisen uudistumisen aika.\nTämänkin blogin lukijoissa on Jumalalle rakkaita veljiä ja sisaria, joille Jumala tahtoo antaa uuden aikakauden. Hengellisen uudistumisen aika on sinun kohdallasi aivan ovella. Kun Jumalan hyvä käsi, joka on ollut elämäsi yllä tähänkin asti, alkaa voimallisesti toimia, sinä saat jättää vanhan taaksesi, sinun vihamiehesi katoavat näköpiiristäsi, sinun sairautesi hellittää, sinun työttömyytesi loppuu. Sinä et ole enää syrjäytynyt etkä hyljeksitty, sinun ei tarvitse kärsiä entisistä riippuvuuksista - saat olla vapaa. Saat suunnata katseesi eteenpäin, suunnitella tulevaa, kokea johdatusta, päästä avaralle paikalle. Sinä voimaannut, sinä puhkut energiaa, sinä säteilet iloa ja tartutat sen muihinkin. Sinä saat olla siunauksena keskellä ystäväpiiriäsi, keskellä seurakuntaasi, keskellä Suomen kansaa.\nVanha aika jää taakse, eilisen ongelmat unohtuvat kokonaan ja mieli virkistyy uusista näkymistä.\nHän virvoittaa väsyneen ja antaa heikolle voimaa. Jes.40:29. Minä asun korkeudessa ja pyhyydessä, mutta asun myös murtuneiden ja nöyrien luona. Minä virvoitan murtuneiden hengen ja herätän eloon nöyrien sydämen. Jes.57:15.


Asuntomessutalo Honka Huomen tuo äänisuunnittelun asumiseen | Inderes: Osakeanalyysit, mallisalkku, osakevertailu & aamukatsaus\nAsuntomessutalo Honka Huomen tuo äänisuunnittelun asumiseen\nTiedotteet 31.07.2020 9:30 Honkarakenne\nHONKARAKENNE OYJ LEHDISTÖTIEDOTE\nJulkaisuvapaa 31.7.2020 klo 9.30\n”Äänellä on kiistaton vaikutus hyvinvointiin”, sanoo suunnittelija Aki Päivärinne.\n”Ääni on elämässämme jatkuvasti läsnä, mutta samaan aikaan se on edelleen meille vieras. Honka Huomen -taloon luomani äänimaailma on ehdotus siitä, mitä tarjottavaa äänisuunnittelulla on asuinympäristöön ja esimerkiksi rentoutumishetkiin”, sanoo suunnittelija Aki Päivärinne. Kaupallisissa tiloissa käytetty äänisuunnittelu laajenee nyt kotiin. Tuusulan asuntomessujen Honka Huomen -talossa se on osa ratkaisuja, jotka ravitsevat kaikkia aisteja.\n”Ei pelkästään akustiikalla, vaan myös äänisuunnittelulla on tutkitusti vaikutus hyvinvointiin. Äänen merkitystä tilassa on arvokasta pohtia, sillä vietämme valtavasti aikaa rakennetussa ympäristössä”, sanoo Aki Päivärinne Granlundilta. Suunnittelija on luonut äänimaisemia huvipuistoista lentokentälle ja kauppojen ruokaosastoille, mutta kotiin hän suunnitteli nyt ensimmäistä kertaa.\nHonka Huomenen hengittävät luonnonmateriaalit ja ekologinen hirsirakentaminen inspiroivat suunnittelijaa: ”Äänimateriaali aaltoilee hienovaraisesti tilasta toiseen. Lähtökohtana on talon arkkitehtuuri, joka synnyttää tunteen virtaavuudesta. Teokseni rakentuu luonnon äänistä ja vuodenajan vaihteluista sekä siitä, miten ne koemme. On puro, koski, kesäyö järvellä, tunturin huippu ja suo. Olen äänittänyt syksyistä sadetta koivikossa, talvista tunturimaisemaa sekä lumista metsää tammikuussa, kun oksista putoilee lunta”, Aki Päivärinne kertoo.\n”Ajatukseni on ollut tarkastella psykoakustisia olosuhteita, eli sitä miten ihminen kuulee ja mitä siihen voisi tuoda. Honka Huomenen vilvoittelutilassa voi uppoutua lukemaan kirjaa, kun taustaäänenä on veden eri olomuotoja. Keittiöön halusin tuoda virtaavan veden ääniä, jotka yhdistyvät raikkauteen ja puhtauteen. Avarassa olohuoneessa taas huomaa erityisesti vuodenaikojen vaihtumisen. Äänisuunnittelulla voidaan edistää palautumista, hartiat laskevat nopeammin.”\nHonkarakenne toteuttaa ääniteoksen yhdessä Genelecin kanssa. Iisalmessa valmistettuja aktiivikaiuttimia on kaikkiaan kahdeksan, joista osa on integroitu huomaamattomasti rakenteisiin. Ns. G-sarjan kaiuttimet olohuoneessa ja keittiössä on valmistettu kierrätetystä alumiinista. Kotimaisuusaste on yli 80 %.\n”Genelec on edelläkävijä paitsi äänenlaadussa, myös kaiuttimien muotoilussa. Harri Koskisen muotoilemat kaiuttimet ovat jo design-klassikoita. Niitä ihailen omalla studiollanikin päivittäin”, Aki Päivärinne sanoo.\nÄlykäs hyvän elämän hirsikoti\nMessutalon suunnittelua on ohjannut kokonaisvaltainen hyvinvoinnin teema. ”Tutkimme siinä asumisen ratkaisuja, jotka parantavat elämänlaatua. Honka Huomen pitää huolta niin asukkaistaan, itsestään kuin ympäristöstä. Halusimme luoda kodin, jossa on hyvä pysähtyä ja rauhoittua kiireisenkin arjen keskellä”, kuvailee Honkarakenteen markkinointijohtaja Sanna Huovinen.\nPääarkkitehti Anne Mäkisen piirtämä moderni hirsitalo istuu pienelle tontille kaupunkiympäristöön. Sisustuksen pääteemoja ovat hiljaisuus ja rauha. Sisustussuunnittelija Maru Hautala on valinnut taloon vain luonnonmateriaaleja sekä turvallisia M1-päästöluokan materiaaleja ja suosinut kotimaisia valmistajia. Maisema avautuu sisään suurista ikkunoista, ja oleskelutilojen ja saunasiiven väliin jäävässä vilvoittelutilassa luonto ympäröi oleskelijan paitsi Aki Päivärinteen ääniteoksessa, myös taiteilija Kreetta Järvenpään monikerroksisessa viherinstallaatiossa. Seinällä on Katja Hyytiälän kuvataidetta. Terveessä sisäilmassa tuoksuu puhdas puu.\nAsumisen laatua valvoo älykäs talotekniikka, joka varmistaa kosteusturvallisuuden ja optimoi lämmityksen ja ilmanvaihdon. Honka Huomenessa hyvä sisäilma on varmistettu rakentamisvaiheesta lähtien hirsitalon koko elinkaarelle.\nHonka Huomen on rakennettu asuntomessuille ottamaan vastaan uudet asukkaat. Talo tulee myyntiin messuilla.\nLämpimästi tervetuloa tutustumaan Honka Huomeneen ja tekijöihin sen takana asuntomessujen mediapäivänä pe 31.7.2020 klo 12.30–13.00. Tilaisuudessa keskustellaan siitä kodin vaikutuksesta hyvinvointiin. Kohde 41, Isokarhunkierto 11.\nHonkarakenteen toinen messukohde, Suomen esteettömin koti Villa Mikael ja Villa Sanni (kohteet 6a ja 6b) esitellään klo 9.30–10.00.\nAki Päivärinne on äänisuunnittelija, äänibrändäyksen ammattilainen, säveltäjä, saksofonisti ja äänitaiteilija. Hän on luonut äänimaailmoja mm. helsinkiläiseen Metsä / Skogen -myymälään, Helsinki-Vantaan lentokentän Aukiolle, Oodi-kirjastoon, K-ryhmän ruokaosastoille sekä syksyllä 2020 avautuvaan uudistettuun urheilumuseoon. Ääniteos Honka Huomeneen on Päivärinteen ensimmäinen suunnittelutyö kotiympäristöön ja se toteutetaan yhteistyössä Genelecin kanssa.\n2 kpl Genelec G Three\n1 kpl Genelec F Two\n2 kpl Genelec G Two\nPesu- ja vilvoitteluhuoneen kaiuttimet:\n3 kpl Genelec AIW25\n3 kpl Sonos Port -linkkiyksiköitä\nMarkku Syrjäpalo, kotimaan myyntipäällikkö, Genelec Oy, p. 050 545 2670, [email protected]\nHonka Huomen -talo (kohde 41) sekä Villa Mikael & Villa Sanni (kohde 6) kuuluvat valtion kestävän kehityksen yhtiön Motivan Energiatehokas koti -hankkeen seurantakohteisiin. Hankkeessa seurataan kolmen asuntomessukohteen energiatehokkuutta kahden vuoden ajan. Honka Huomen kuuluu energialuokkaan B ja on vain pienen askeleen päässä luokasta A, mikä on oivallinen saavutus kokonaan hirrestä valmistetulle talolle. Honka Frame -pilaripalkkitekniikalla rakennetun Villa Mikaelin alustava energiatehokkuusluokka on A. Lue lisää: https://www.energiatehokaskoti.fi/kohteet/seurantakohteet\nSanna Huovinen, markkinointijohtaja, Honkarakenne Oyj, 040 1978 707, [email protected]\nHeidi Kaunokoski, markkinointipäällikkö, Honkarakenne Oyj, 050 524 9687, [email protected]\nTutustu Honka Huomeneen (kohde 41)\nHonka-brändillä toimiva Honkarakenne on laadustaan ja innovaatioistaan tunnettu hirsitalovalmistaja, jota ajaa eteenpäin tahto edistää hyvää ja luonnollista elämää. Valmistamme hirsitaloja ja yksilöllisiä puutaloja laadukkaimmasta suomalaisesta massiivipuusta omalla tehtaallamme Karstulassa – 60 vuoden, yli 85 000 toimitetun talon ja lukuisten innovaatioiden tuomalla kokemuksella. Honka on välittävän ja vastuullisen ihmisen valinta aikakaudella, jolloin elämisen ja asumisen laadulla on todella paljon merkitystä.


Maakunta 19.9.2020 13:21 TILAAJILLE\nRannan Jussina ja Sonkajanrannan kirkonrakentaja-Johanneksena tunnettu Johannes Vasileinpoika Karhapää (1884–1918) on pyhä mies. Hänet kanonisoitiin ortodoksisen kirkon pyhäksi 12.–13. heinäkuuta vuonna 2019 Pyhän naisprofeetta Hannan kirkossa Sonkajanrannalla. Johannes Karhapää julistettiin…\nTurkinkyyhky osallistui Sonkajanrannan pyhän Hannan kirkossa järjestettyyn akatistokseen – "Olihan se suuri järkytys koko porukalle, kun lintu kapusi portaat yksi kerrallaan perässämme"\nMaakunta 19.9.2020 13:18 TILAAJILLE\nIllan laskeva aurinko kultaa Sonkajanrannanjärven korkealla rantatörmällä seisovan pyhän Hannan kirkon ristejä. Sinistä väriä eri sävyissään heijastuu alhaalla päilyvästä järven pinnasta, valkoisten poutapilvien takaa taivaalta ja pyhäkön kattolevyistä. Maisema on…\nMaakunta 18.9.2020 14:49 TILAAJILLE\nMaakunta 18.9.2020 14:47 TILAAJILLE\nHallitusohjelma tähtää turpeen energiakäytön puolittamiseen vuoteen 2030 mennessä. Äänenpainoja sitäkin nopeammalle kehitykselle kuuluu sekä oppositiosta (kokoomus) että hallituspuolueista (muun muassa vihreät).\nJoensuussa, Kesälahdella ja Ilomantsissa toimiva Kesla Oy investoi varsinkin hitsaukseen\nMaakunta 18.9.2020 12:54 TILAAJILLE\nKesla Oy on tehnyt tuotantoinvestointeja noin kahden vuoden ajanjaksolla 800 000 eurolla ja ne jatkuvat yhä.\nIlomantsin talousarvioennuste näyttää alkuvuotta lupaavammalta - toimintakuluissa säästetään 390 000 euroa\nMaakunta 14.9.2020 19:58 TILAAJILLE\nSiun soten edellisvuosilta olevat lisälaskut Ilomantsin kunnalle voivat vielä muuttaa kuvioita, mutta kunnan osavuosikatsauksen mukaan Ilomantsin talousennuste näyttää lupaavammalta kuin alkuperäinen budjetti tälle vuodelle.\nJahtikausi jatkuu edelleen - sunnuntaina ei kaadettu yhtään karhua\nMaakunta 13.9.2020 20:32 TILAAJILLE\nSunnuntaina ei Pohjois-Karjalassa kaadettu yhtään karhua, joten jäljellä on vielä kaksi karhulupaa. Toinen niistä on Ilomantsissa ja toinen Outokummun ja Liperin alueella.\nKaato Juuassa sekä Ilomantsissa: Pohjois-Karjalassa on jäljellä enää kaksi karhulupaa\nMaakunta 12.9.2020 12:44 TILAAJILLE\nPohjois-Karjalassa on jäljellä enää kaksi karhulupaa, jahdin koordinaattori Matti Törrönen kertoi lauantaina kello 12.30:n aikoihin.\nKansallispuistot: Patikkapoluilla on uusia kävijäryhmiä – suhteellisesti eniten nousivat Petkeljärven käyntimäärät\nMaakunta 12.9.2020 10:31 TILAAJILLE\nKansallispuistojen kävijämäärät ovat kasvaneet kuluvana vuonna luontoharrastuksen lisääntyessä.\nPolttavan pippurinen äikätatti oli vaikea tunnistettava - mutta tunnistatko sienivisan viimeisen kierroksen arvoituksen?\nMaakunta 11.9.2020 05:55\nÄikätatti oli Karjalaisen sienivisan aikaisempia kierroksia kinkkisempi tunnistettava. Noin 250 vastaajasta äikätatin tunnisti reilut sata. Äikätattia luultiin virheellisesti yleisimmin kangastatiksi, minkä lisäksi osallistujat veikkasivat muun muassa nummitattia, lehtikuusentattia, samettitattia ja…


Chilejä ja muita eläimiä: Flexu - villi ja vapaa\nFlexu - villi ja vapaa\nJoulukuun alussa (4.12) itämään lähteneistä kolmesta C. Flexuosumin siemenestä kaksi iti (lämpötila 23 astetta). Aikaa idätyksestä istutukseen kesti siis melko tarkkaan kuukauden verran. Eilen laitoin heidät fiftysixty multa/turveseokseen. Viime kesänä tuli ostettua paljon pihakukkia sun muita rehuja ja minulla on tallessa läjä mm. n. 8cm halkaisijan kippoja. Nämä kipot ovat juuri sopivia sirkkalehtisten taimien istutukseen.\nC. Flexuosum on todella harvinainen villichili. Flexua pitäisi ristiinpölyttää kahdella kasvilla, jotta saa enempi satoa ja siemeniä marjoihin. Suomessa on nyt siemeniä pyörinyt kiitettävästi chilifoorumin kautta ja vähän joka toisella Suomalaisella chilipäällä on näitä varmasti tällä kaudella kasvamassa. Tämä on todella hyvä asia, niin saamme kantaa leviämään ja siemeniä moneen Suomalaiseen kotiin talteen. Mikään ei ole niin varmaa, kuin epävarma ja sekään ei ole kovin varmaa.\nSitten surullisia asioita. Bhut Jolokia heitti vitoset nurkkaan. Vaikka marjoja tulikin syksyllä runsaasti, ei niissä siemeniä ollut, joten tämän lajikkeen voi pyyhkiä pois listoilta. Muitakin ruumiita on tullut ja tuo sivupalkissa oleva lista elää vielä. Päivitän sitä myöhemmin tarkemmin.\nKorjatakseni sydänsuruni menetettyä rakasta Bhut Jolokiaa kohtaan piti minun jotakin saada tyhjiöön, joka onttona rintani alla jomotti. Reipppaana poikana otin netin käteen ja etsin muistini syövereissäni olleen siementoimittajan. Muistin jonkin tulisen chilin jossain nähneeni ja lähdin sen perusteella seilaamaan netin pelottaviin syövereihin. Tuo tulinen veijarihan oli Carolina Reaper ja on jonkun ameriikkalaisen tyypin luomuksia. Samalla kun vauhtiin pääsin, niin tilasin kasan muitakin siemeniä, tosin en enää oikein muista mitä kaikkea tilailin. Katsotaan sitten tarkemmin, kun paketti saapuu, jos saapuu. Saa taas odotella, kuin hullu puuroa...\nTämän kauden idätyksistä isoin taimi\nInventaario tämän hetken kasvatuksista:\n- C. Chinense Giant White Habanero 2 kpl\n- C. Chinense Caribbean Red Habanero 1 kpl\n- C. Chinense Brown Large Habanero 1 kpl\n- C. Chinense Madame Jeanette 3 kpl\n- C. Chinense Naga Morich 3 kpl\n- C. Pubescens Rocoto Red Peruvian 2 kpl\n- Thaichili 1 kpl\n- C. Flexuosum 2 kpl\n- C. Baccatum var. Pendulum CO 4318\n- C. Chinense Brown Large Habanero (vara kappaleet)\n- C. Chinense Caribbean Red Habanero (vara kappaleet)\n- C. Chinense Cili Coronong\nViime kaudesta vielä on kitumassa Bolivian Rainbow, Lemon Drop, Aji Cristal, Giant White Habanero ja Starfish. BR:ta lukuunottamatta kasveja on kahdet kappaleet.\nTulevia lajikkeita on vielä ainakin Aji Fantasy, Fire Flame ja Early Jalapeno. Muutenkin baccatumeista ainakin Lemon Droppeja tekisi mieli kasvattaa useampi risu ja Jenkeistä tosiaan tulee joltain tyypiltä joskus joku läjä jotakin juttuja, jos enää epämääräisemmin voi asiaa ilmaista. Katsotaan miten homma tästä kehittyy.\nEnsin tosiaan laitetaan tulille hitaimmin kasvavat lajikkeet, kuten Chinenset, Pubescenit sekä villit ja vapaat. Nopeimmat jätkät, kuten Annuumit ja Baccatumit laitetaan vasta parin kuukauden päästä itämään.\nJukka *Chilitunari* 8. tammikuuta 2013 klo 10.04\nKiva, että monella riittää kiinnostusta myös villien suhteen. Itsellä alkaa kiinnostus mennä villeihin, koska 1.)koen ne mahdottomaksi idättää 2.) ne tuntuvat vain kituvan ja kuolevan pois. => Villit eivät ole minua varten.\nViime kauden CAP1530:t itivät jokseenkin, mutta eivät kasvaneet juurikaan. Mitä syksymmäksi mentiin, sen paremmin ne alkoivat kasvaa. Sisälle siirron yhteydessä alkoi sitten oireilut ja kuihtuminen. Lopulta jäljellä oli vain kuivat oksat. 3 siementä on itämässä, joista 2 on itänyt. Kumpikin kovin kärsineen näköinen. Katsotaan ja toivotaan, että näistä jotain tulis.\nUnknown 8. tammikuuta 2013 klo 16.24\nMulla on ensimmäinen kokeilu menossa. Toivon mukaan ei mene yhtä vaikeaksi. Olen käsittänyt, että ainakaan tuo flexu ei olisi mikään maailman hankalin tapaus, mutta katsotaan miten käy :)


Instant Lainat Ei Faksaus : Ei faksi vaadita tuki - Forum Aerosmith\nInstant Lainat Ei Faksaus : Ei faksi vaadita tuki\nWysłany: Sob 2:20, 08 Lut 2014 Temat postu: Instant Lainat Ei Faksaus : Ei faksi vaadita tuki\nVoi olla olet pelokas se, että aiot poistamiseksi oman ajoneuvo niille, jotka Kirjaudu sisään jossa auto auto otsikko laina . Swift Quid lainaavat Tietoa 1000, mutta et ei valtuutetun yli 400 on ensisijainen asuntolaina . Mutta kai olet otti ja ja työllistävät laina rahastot ohjelma ? läsnäolosta huolimatta ammattikäyttöön raha palvelut , jatkat nauttia helppo hakuprosessi . Jos viettää kulut ajoissa , se on saavutettavissa tapaus ja säästää tuloja in aika auton tai kuorma . Takaisinmaksu tehdään Apua aiheutti tulla, mitään . Usein , kunnioitettavan Internet-yritykset tekee raha Tarjoukset on lähettää puoli tuumaa turvallisuus vakuuttaa " label ja lajittelee kautta lopulta - party vakuutus palvelut että ohjelmat terveenä asioidessaan on suoritettu Kun siellä [url="http://kulutusluotto.tumblr.com"]pikalaina yritykselle[/url] vain valintoja säädettävät hinta asuntolaina . Ensisijainen, se vähentää heidän todennäköisyys. Tai muuten , aiot olla kieltäytyi .\nTuotot hankinta olemassa palveluksessa maksaa takaisin velka tunnustava by laina yritykset. Jos työntekijät täyttää , credit määrä nopeasti sijoittaa omaan kortinhaltijan pankkitilille . Siksi käteisennakkoa lainat saada hyväksytyksi samana päivänä on täytäntöönpanon . Kuukausimaksu Ohjelman päätetty alkaen oppilas sekä asuntolaina virasto . Ja varasto ei vain etu Asuntolainat. Usein pidennä sana , tehdä paljon suurempia etumaksu tai yrittää etsiä että laina ottaa halvempaa hinnan [url="http://lainaaluottotiedottomalle.snappages.com"]lainaaluottotiedottomalle.snappages[/url] Hakijan can käyttää tuotot ilman tarvetta paikannus tahansa kallisarvoinen investoinnit. Kun lähettää työ he alkavat käsittely . Useita tuloja laina kauppiaat ovat alkaneet tarjoaa ratkaisujen luotonanto tuotteita johtuvat kasvu asiakkaiden kysyntä saada teollisuus oppositio . poismenosta oman maksettava - rakennus osakkuusyritys voidaan taloudellisesti vahingollista kulloinkin ja fantastinen emotionaalinen heikkeneminen myös, se ei ota surkeimmista toteutettavissa aikaa käsittelemään kiinteistöjen suljetuksi ja menetys talon .\nruuvaamalla tehdä niin voisi johtaa olet hedelmää rahoitus paljon lisää kulut . Saat hyväksymistä on määrä lainaat , henkilö välttämätöntä lupaus tahansa vakuudet . Kun taloutta huolehdittu , käteisennakkoa kauppakassit saa takaosa jopa enemmän tärkeää asioissa elämässä , kuten rakkaansa tai suorittaa .\nAina ei - kansalainen yksittäisen vaatimukset Kotirahoitus ja tärkein etu verohelpotusta, kourallinen extra kirjaa on oltava Tarjotaan . Myös takaisin sanat on nopeampi Kaupan hetkiä ja niin laskut todennäköisesti merkittävämpiä . Yksi ylimääräinen kohta että saatat saavamme tästä asuntolaina on, että se auttaa parantaa huono luotto . henkilö pitäisi fyysisesti hyvässä kunnossa koska ominaisuudet tästä toimivat työ . Tämän tuloja ja Poista teidän tiedotteet jotka voivat tulla up tehostaa [url="http://pikavippivertailu.webgarden.com"]laina nyt[/url] joten vaihtoehtona syyttely kun olet vastassaan odottamaton hätä välttämättömäksi käteistä rahaa , yrittää saada laina käteisennakkoa laina voisi olla optimaalinen ratkaisu . Toisaalta puolesta maksaa pois edun palkkiot, Voit myös kaatuessa laina mistään 30 päivää lisäksi.\nYksinkertaisesti keräys pieni määrä käteisellä poissa viikoittain .